
Se ame 


Sie Es ESTI 


Orice reproducere fără indicarea izvorului e oprită, 


Visul Cezarului. 


Tiberiu se pomeni, tresărind speriat, în 
zori de zi. 

Îşi duse mâna la inimă, ca să-i oprească 
bătăile, chemând sclavele. Ele intrară grăbite, 
cu amfore pline de miresme, pentru toaleta 
de dimineața, așteptând un gest cât de ascuns, 
о clipire din gene, ca să-și înceapă lucrul. 

Cezarul însă, rezimat într'un cot, pe perna 
lui de purpur, priviă aiurit în ungherul stâng, 
întrebând deodată: 

„Cine a fost aici?“ 

Sclavele se privirá încurcate, fără să:poată 
scoate o vorbă. 

„Cine a fost — repetă Cezarul — l-am văzut 
doar bine în hainele lungi, albe, vorbind așa 
de blând și uitându-se la mine cu o nespusă 
dragoste. lesiti și cercetaţi cu grijă zăvoarele!“ 

Sclavele iesirá speriate in atriu, privindu-se 
cu groază. Li se páreà, cu bunul lor stăpân 
se smintise si cá duhuri mánioase íi intu- 
necaserá mintea, 

Se ingrámádirá?speriate in jurul altarului, 
pregâtind cele de lipsă pentru jertfa de di- 
mineata. " 

Tiberiu închise ochii, ca să nu-i tulbure 
lumina mohoritá a zorilor, ce tremură sfioasă 
pe pereții de marmoră. 

Și iată, vedenia îi apări pentru a doua 
oară, 

Erà un bărbat înalt, cu plete blonde-arămii, 
cu ochii strălucitori de o tainică văpaie. 

„Cine ești: tu?" întrebă Cezarul aiurit, 
simțind cum teama de mai înainte i se risi- 
peste, sub privirea fascinátor de blândă a 
vedeniei. 


„Sunt şi eu împărat ca si tine, Cezare," dar 
împărăția mea nu e din lumea aceasta . . . 
Tronul meu nu e de fildeș si coroana mea 
nu e de aur... nu sălășluesc în palate de 
marmură și abià am unde să-mi aplec 
capul... Eu nu mă razim pe spadele si lăn- 
cile legiunilor biruitoare... Arma mea e cu- 
vântul si puterea mea e adevărul... Cu aju- 
torul lor voiu prábusi din temelii lumea voa- 
stră de minciuni si păcate; voiu dărâmă, cu 
suflul adevárului, templele voastre bogate si 
voiu strivi sub ruinele lor, statuele de mar- 
morá ale zeilor, in cari nu mai crede ni- 
meni... voiu sgudui pámántul din temelii si, 
deasupra ruinelor fumegânde, voiu infige 
crucea biruitoare, care va adăposti împărăția 
iubirii si a adevărului. Joie va asvárli la o 
parte fulgerele neputincioase, Poseidon nu se 
va mai ridică din clocotul valurilor înfuriate 
— $i toate zeitățile voastre vor încremeni 
de veci, pe soclul lor de marmoră. 

— Cine esti tu, care indráznesti, să tulburi 
credința de veacuri a omenirii ? 

— Sunt adevărul. Vălul mincinos, ce vá 
acoperiă până acum ochii, se va sfágià, ca 
о ușoară pânză de paianjen. Veţi înțelege 
atunci, cá vieafa voastră de până acum a 
fost un lanţ neîntrerupt de ipocrizii si fără 
de legi. Veţi înțelege, că nu este deosebire 
între om şi om și că cu toții suntem frati 
înaintea Părintelui nostru ceresc; că vieafa 
noastră pământeană e ca clipa ce vine și 
trece... Însemnătatea ei începe deodată cu 
veşnicia. Ce țintă aveà până acum vieafa 
noastră de brute? Credeţi voi, că totul se 
mântuie cu golirea cupelor de Falernum, cu 

danful jucátoarelor din Lesbos, cu orgiile tri- 
cliniilor si cu rácnetele bestiale ale plebei, ce 
aşteaptă: páne si reprezentații de circ? Nu 
simţi adese un gol în sufletul tău, în mijlocul 
celei mai strălucite petreceri? Nu ti s'a părut 
niciodată, că o părticică a sufletului tău se 
revoltă împotriva acestei vieți de brută, si 
că se sbăteă pentru a se ridică spre alte 
culmi?“ * 

Vedenia igi ridică mânile si faja îi strá- 
luceà într'o lumină cu totul neobișnuită: 

„Sufletul are și el aripi, pe cari trebuie 
să le desfășoare tot mai mult, de aci înainte. 
Îndată ce a prins a le fâlfăi, te simți ridicat 
în slavă, desrobit de cătușele lumii. Abiă 
atunci vei înțelege pe deplin tainele invátà- 
turilor mele. lubiţi-vă unul ре altul! Răsplă- 
tifi cu bine aleguirile potrivnicilor! Fiţi mi- 
lostivi si iubitori de adevăr! Nu và alipiţi 
prea mult si nu và cufundati cu totul in bu- 
nurile acestei lumi trecátoare! Nu vá pierdeti 
niciodatá nádejdea in triumful adevárului si 
al binelui. Muncifi si vá rugafi, cáci Dum- 
nezeu ajută pe ceice nădăjduesc intránsul. 
Purtafi cu resignare crucea suferințelor voa- 
stre, cáci si eu am purtat-o si am murit 
pe lemnul ei de ocară... Credeţi spuselor 


mele, căci eu am biruit lumea“... 
* 


Tiberiu se trezi pentru a doua oară. 

Eră mai liniştit acum. Nu mai aveă nici 
o îndoială: vedenia spusese adevărul. Își 
amintea de turburárile din Orient, de vestile 
tot mai grave, ce-i sosiau. Va fi si acesta 

unul din fanaticii, cari agită pe Ovreii din 
Orient împotriva Romei. Dar vorbiă așa de 
frumos și eră atâta foc sfânt în ochii. lui de 
proroc al unei lumi mai bune si mai fe- 
ricite, la care visă şi Cezarul, in un colţ tăi- 
nuit al sufletului. 

Trimise în grabă scrisoare în ludea, cerând 
deslușiri. 

Răspunsul procuratorului îi sosi abiă după 
câteva luni. Se spuneă în acest pergament, 
că, în vremea din urmă, se ridicaseră mulți 
Ovrei fanatici, încercând să răscoale poporul 
împotriva Cezarului, dar toate aceste mici re- 
volte au fost sufocate în germine. „În timpul 
din urmă — încheiă pergamentul — a fost 
răstignit un rabi tânăr din Galilea, a cărui 
aderenti încep a se înmulți tot mai mult. 
Învățăceii i-au furat trupul din mormânt si 
au vestit lumii, că ela înviat. Minciuna aceasta 
începe a află crezământ chiar și la unii din 
falnicii nostri legionari. Ce crezi, divule Ti- 
berie ? Se poate un om cu judecată, să creadă 
în astfel de basme? Aderenţii acestui gali- 
lean rebel — deși se spune că eră blândeţa 
întrupată -- se înmulțesc tot mai mult, ce 
e drept, dar sunt asa de timizi şi nepreten- 
tiogi, încât nimărui nu-i trece prin minte până 
acum, să-i ia măcar în serios. O sectă de 
oameni, cum sunt atâtea altele la acest popor 
exaltat si vizionar“... T 

Tiberiu învârti sulul de papirus, il viri în 
faldurile togei de purpurá si rámase dus pe 
gánduri: 


Cine știe!“... Al. Ciura, 


==] 


` 


S'a dus şi noaptea asta. 


S'a dus și noaptea asta, 
Din toate cea mai grea; — 
De ţi-ar fi luat cu ea 

Și boala, dragul mamii!... 


Pe negrele-i aripi, 

S'o ducă pe vecie, 
Departe 'n vreo pustie 
Unde nu sunt copii. 


Să-mi râdă vieafa iar 
De tine luminată, 

Să te mai văd odată 
Zâmbind, lumina mea... 


O, culcă-te frumos, 

Și "nchide-fi ochigorii, 
Că astăzi poate zorii 
Ti-or fi mai priitori.., 

Și uite-i vin de-acum, 
Sá-si râdă în fereastră 
Lumina lor albastră, 
Lumina lor de 'ndemn... 


O, zori albastri, voi, 
Ce desteptati grădina, 
Scáldándu-vá lumina 
In roua de pe flori; — 


Vă pogorifi senini, 

A tot luminátorii, 

Să aibă muncitorii 
Din toată lumea spor; 


Zámbiti alinător 

În ori si ce fereastră, 

Că mulţi bolnavi şi-adastă 
Izbava dela voi; 


Și "n suflete sáditi 
Avântul si credința, 
S'aline suferinţa 

Ce plânge pe pământ... 


Si vă trimiteţi blând, 
Albastrele aripe, 

Un zâmbet să 'nfiripe 
Și 'n casa noastră azi... 


O, de-afi puteà măcar 
Să-i domoliti căldura 
Ce-i dogoreste gura 
Si dulcii ochişori... 


O floare e si el 

Si zace-acum, scáldatá 
În roua 'ndurerată, 

A ochilor mei doi... 


O, de-ati puteă zori buni, 
Să mi-l scápati de boală, 
Să-l văd azi că se scoală 
Și umblă cătinel... 


lar mâni când veţi sosi, 
Drumeţi de piază bună, 
Să râdă împreună 
Si florile si el. 
Elena Farago. 


== 


Pe Mărgineanca. 


— Fragment. — 


Ajunsi in locul unde erà Taifas, cei doi 
oameni se uitard mirati unul la altul si mai 
nu voiau să-și crează ochilor. Mos Gheorghe 
Taifas stă şi acum legat burduf si aveà o 
căutătură de om speriat din bătaie. Erau 
clipe când cel legat se strângeă de durere 
de-ți rupeà inima. Uneori însă păreă са un 
câne care е gata a se repezi pe furiș. 

„Desieagă-l!“ porunci proprietarul. „De ce 
nu l-ai deslegat până acum? 

— El nu m'a lăsat. Ziceă să-l vedeți şi 
d-voastră. 

— Bodaproste, boierule, bodaproste!“ zise 
Taifas, ridicându-se în picioare. 

Apoi vrü să sărute mâna lui Arfáreanu, 
dar picioarele nu-l ţineau și el şovăi ca un 
om care e gata să cadă. Bogdan îl apucă 
de subsuoară şi-l sprijini. 

„Ei, ce-i mos Gheorghe?“ întrebă pro- 
prietarul. „la spune-mi și mie cum s'a în- 
tâmplat. 


(Sfârșit.) 

— Cum să se întâmple, boierule?!" răs- 
punse Taifas, tușind... „Odihneam azi-noapte 
pe prispă când așa pe după miezul nopţii 
aud un sgomot. Ridic puţin capul să ascult. 
Nam mai auzit nimic. Am lăsat capul jos. 
Na trecut, gândesc eu, jumătate de ceas si 
iar aud o fășâitură chiar pe lângă mine. 
Măi, dar asta ce-o mai fi! îmi zic eu în gând 
și dau să mă scol. Cinci haidamaci voinici 
răsar atunci ca din pământ, tăbară pe mine, 
mă leagă precum m'afi văzut şi-mi pun că- 
lușul la gură. l-am auzit apoi umblând pe 
la magazie. Abiă la ziuă, venind pe aici 
Bogdan, mi-a luat călușu de i-am putut po- 
vesti toată páfania mea... Aud car fi furat 
grâu... Dar cine-or fi fost și cât grâu vor 
fi furat, nu știu“. 

Sfârșind ce aveă de spus, Taifas cázü la 
pământ ca si cum i-ar fi tăiat cineva pi- 
cioarele și de acolo, de jos, gemeă: 

„Parcă v'a adus Dumnezeu să mă vedeţi 

cum m'au chinuit. Să mă vedeţi și să-mi 
crede(i!... Аһ! Dacă nu-i știu eu pe aceia 
cari au fost azi-noapte la grâu, să spăl 
cufitu "n ei!" 

Un fior trecü prin lume. Dar în clipa ur- 
mátoare, un Román roșcovan, cárunt, lat in 
spete igi fácü loc printre oameni până ajunse 
în fața boierului. Si acolo se îndreptă spre 
mos Gheorghe Taifas și-i zise: 

„Să {1-1 spui eu, prefăcutule! Unul e feciorul 
tău Bogdan, altul e ginere-tău Stoian si altul 
e finu-tău Corcodél*. 

Cel năpăstuit sări în sus ca o viperă: 

„П auzifi, boierule?... ÎI auzifi?... Stifi 
de ce vorbește el așa?... Pentrucá nu l-ați 
pus pe el aici si m'ati pus pe mine“. 

Apoi cătră cel roșcovan: 

„Îţi plătește el Dumnezeu, n'ai teamă, Li- 
pane!“ 

Românul roșcovan care răspundeă la nu- 
mele de Costea Lipan, își puse mânile în 
brâu, айай din cap batiocoritor la vorbele 
lui Taifas si zise lui Artáreanu: 

„Vezi, boierule, cá nu ţi-ai făcut bine so- 
coteala? D-ta ce ţi-ai zis? Filiorenii sunt 
hoţi. Trebuie să pui acolo unul și mai hof 
ca ei. Și l-ai ales pe Taifas care făcuse în 
vreo trei rânduri pugcária... Și vezi că toc- 
mai el te-a furat?!“ 

Franţ se apropie atunci de Lipan și-l prinse 
de mână. Dar Românul scutură din braț, 
scăpă din mâna lui și-i zise: 

„Nu mă prinde pe mine de mână, că eu 
nu-s fugar. N'am fugit eu la Plevna, mo să 
fug aici... Ce vrei? 

— De unde ştii d-ta cà... 

— Că grâul a fost furat de neamurile lui 
Taifas? 

— Da! 

— Dela șeful de jandarmi“. 

O linişte grozavă se lăsă atunci ca la o 
comandă, 

„Unde-i șeful?“ întrebă Franţ. 

„Unde-i șeful?“ repetă boierul. 

Un moșneag zise atunci lui Arfáreanu: 

„Ce vă uitaţi d-voastră la spusele lui 
Lipan ?!... Nu știți d-voastră cine e Lipan... 
Nu-l vedeţi că-i báut?" ... 

Costea Lipan îi tăie vorba: 

„Dacă am băut, am băut banii mei, dar 

mințile nu mi le-am băut, mos Chiriţă... De 
geaba mai fii parte lui Taifas cà dintr'asta 
nu mai scapă el“. 

Un freamát de voci treci prin mulțime si 
şeful de jandarmi lonitá Novac răsări de- 
odată în fața boierului, ținând de mână pe 
un om cam de vreo 40 de ani, negricios la 
față, cu părul cref, slab ca ип ораг si pu- 
[intel la statură. 

„Să trăiţi, boierule!^ — zise el... „Am des- 
curcat afecerea... 

— Ce afacere 2“ întrebă Artáreanu. 

„Afacerea cu grâul furat“, răspunse jan- 
darmul. 

„Ei, ce-ai aflat?“ îl întrebă nerábdátor pro- 
prietarul. În loc să răspundă însă, șeful de 
jandarmi se uită la lumea din jurul lor si 
zise: 

„Aici nu vă pot spune cum aș vrea... Vă rog 
să dati ordin să plece de aici oamenii ăștia.“ 

Curios să afle cu un minut mai înainte 
cum stă „afacerea“, Artáreanu sopti lui Frant 
să spuie lumii să se mai îndepărteze, dar să 
nu plece fiindcă vrea să-i vorbească. Oa- 
menii se deteră la o parte și atunci șeful de 
jandarmi zise cătră proprietar: 

„Grâul d-voastre a fost furat de feciorul, 
ginerele și finul lui Taifas. 

„Ta-ta-ta!“ zise boierul, dând din umeri în 
semn de neîncredere și nemulțumire. „Cân- 
tecu, ăsta îl mai cântă unu, adineaori. Dar 
eu vreau dovezi, nu vorbe, nu pári. 

— Uite și dovada!“ zise Novac, arătând 
spre omuletul negricios pe care îl tineà de 
mână. „Dumnealui le-a cumpărat grâul... 
Dumnealui e Jani Vlastopol, morar și negu- 
stor de bucate din Filioara“... 

Vlastopol păreă a fi intrat în el, atât de 
mult se micșorase. Un tremur puternic îl 
făcea să-i clantáne dinţii 'n gură. 

„Adevărat?“ îl întrebă Arfáreanu. 

„Adevărat“, răspunse Grecul, lăsând capul 
pe piept... „Ma te stric eu vresse?! Te? 
Am stiuto eu că este grâu de furat? 

— Nu numai că a știut dar toată siretenia 
de el e pusă la cale — zise Novac. De mai 
multe ori l-am văzut pe Taifas pe la moara lui. 

— A venito more sa mafene. 

— Ssst! — făcu jandarmul spre el. Тасі, 
șarpe!“ 

„Afacerea“ în sfârșit se lămuri. Novac aveà 
dreptate. Furtul a fost făcut de rudele lui 
Taifas. Spre a orbi lumea, ele au legat pe 
bătrân. Văzându-se prins, moș Gheorghe, măr- 
turisi în genunchi boierului gresala făcută, 
rugându-l să nu se lege de niciunul din 
„băeţi“ ci să-l pedepsească numai pe el, cá 
el i-a scos din minți. 

„Să te pedepsească Dumnezeu, păcăto- 
sule!“ zise Artáreanu, întorcându-și fata dela 
el. „Văd că ţi-ai bătut joc de averea mea: 
gardul mi l-ai ars (acum credeà în sfârşit si 
boierul că nimeni altul decât Taifas i-a ars 
gardul) grâul mi-l vinzi... 

— Mosia o închiriază la oameni“, adăogă 
jandarmul. 

„Cum? Ce vorbă-i asta? 

— Da! Anul trecut a 'nchiriat cinci po- 
goane, anu ăsta zece. 

— Așaa? fácü boierul. De ăștia mi-ai fost 
Taifas ?... la să-i faci actele de darea "п ju- 
decată“ — zise el apoi șefului de jandarmi. 
„Va să zică ţi-ai bătut joc de mine, măga- 
rule? Dacă-i așa, las' cá-ti arăt eu... Hai, 
Fran(!... Dar“... 

El scoase un portofoliu negru, căută în- 
trânsul și dete șefului de jandarmi o hârtie 
de douăzeci de lei, șoptindu-i: 

„Să-l faci uitat pe păcătosu ăla! Auzi? Nu 
vreau să facă închisoare din pricina mea... 
A furat mult grâu? 

— Cinci saci! 

— Lasă-l în pace. 

— Am înțeles!“ zise jandarmul, salutând 
militărește. 

În acest timp oamenii se apropiară, mur- 
murând, îndemnându-se unii pe alții să în- 
ceapă vorba. 

„Ce-i, mă?... Ce-i cu voi? îi întrebă Ar- 
fáreanu? V'ati pus să-mi arați moșia? 

— Nu, boierule!... Vorbe de-ale lui Taifas... 
Dar n'avem pământ, ia! 

— Ei Si vreți să vă dau eu moșia. 

— Da. 

— V'o dau! Daţi-mi cinci sute de Lei pe 
pogon cum am luat-o eu $i máne chem in- 
ginerul să v'o împartă. 

— Apoi noi nu putem da atât pe pogon!“ 
zise un mosneag, pe când câțiva rádeau 
șireţi. 


LUCEAFÁRUL 


245 


„Apoi dacă nu puteţi, n'o luaţi“, răspunse 
Artáreanu. „Târgul supărare n'are“. 
Si din clipa aceea boierul se 'ntunecă la 


față si nu mai vrù să vorbească nimic cu 


oamenii. Aceasta pentrucă râsul șiret și com- 
pătimitor al celor câțiva săteni pe care el îl 
surprinse când un moșneag îi spuneă că ei 
nu pot da cinci sute de lei pe pogon, îl răni 
cum nu se poate mai dureros. Acel râs bat- 
jocoritor voiă să zică: „apoi noi nu suntem 
aga de proști ca tine spre a da pe un pogon 
cinci sute de lei. Nouă să ne laşi moşia mai 
ieftin că fără noi tot n'o pofi lucră d-ta... Si 
apoi să nu te prea pui cu noi că noi n'am 
avut si nu vrem să avem stăpâni în cap. 
Arendașii cari au fost pe Filioara, au plecat 
numai cu bastonul“. 

„Să mergem, Franz!“ zise Arfáreanu... 

— Gata, boierule! Dar aici pe cine lăsăm 
acum până una alta?“ 

Artáreanu se gândi puţin, apoi chemá pe 
Taifas şi-i zise: 

„Ştii că ești în mâna mea. O vorbă să zic 
si intri ’n pușcărie cu mânile 'n șolduri. Am 
să caut un îngrijitor pentru Filioara... Până 
o veni el, să nu-mi piară un căpătâi de aţă. 
M'ai auzit?“ 

Moş Gheorghe se legă cu jurământ că va 
păzi averea boierească mai strașnic decât pe-a 
lui și Arfáreanu plecă împreună cu Frant. 

Pe drum acesta începi vorba: 

„Cred că acum vedeţi și d-voastră că nu 
mai merge cu de-al de moș Gheorghe la Fi- 
lioara. Acolo trebuie un om mai tânăr si cu- 
rajos, care să comande ca la ostire și să 
intre 'n cetele de Filioreni fără nici o sfialà. 
Aţi văzut cum se pândesc și se mânâncă 
între ei? Aţi înțeles de unde acel zel grozav 
pe Novac? 

— Speranța unui bacșiș. 

— Si asta!... Dar altceva urmăreă el: locul 
lui Taifas. 

— Eşti sigur?“ întrebă proprietarul. 

„Cum sunt sigur cá mă chiamă Franf Müller. 

— Bine a zis cine a zis: să te ferească D-zeu 
de oamenii din sat de adunătură. Ai văzut 
Márginenii nostri, sireacii ? 

— Dar numai Márginenii, boierule! Dar cei 
din Vidra nu sunt si ei oameni de "nfeles? 
Dar cei din Valea Rusului? Dar cei din Ful- 

gerătura? Dar cei din Florești? Toţi sunt 
oameni de treabă. Numai Filiorenii sunt ti- 
căloși și n'au să se procopsească niciodată. 


— Аѕа-11“ zise Arțăreanu. „Acuma văd si 


eu că nu mai merge cu inos Gheorghe Taifas. 
Filiorenilor le trebuie un... 

— Un fost vagmistru, boierule“, completă 
administratorul. „Un fost vagmistru care să le 
comande ca la oştire. Vorba asta am scá- 
pat-o eu odată cătră lonifá Novac si vedeţi 
că ea a rodit în sufletul lui de a urmárit el 
cu atâta stăruință si a putut prinde doi 
vulpoi deodată: pe Taifas şi pe Vlastopol. 

— Dar Lipan ce aveă de se amestecă?“ 
întrebă boierul. 

„Lipan? Tare mi-e teamă că Novac știind 
nemulțumirea lui Lipan de faptul că nu l-aţi 
pus pe el înprijitor la Filioara să nu-i fi dat 
a 'nțelege veteranului, cá dacă-l ajută în ur- 
mărirea lui Taifas, o să i se dea lui locul 
acestuia. Orisicum ar fi, sergentul-maior de 
jandarmi s'a arătat cu acest prilej foarte siret 
si merită pe deplin cei 20 lei pe care i-ati 
dáruit. 

— Toate bune, vorbă să fie“, zise pro- 
prietarul, „dar pe cine punem la Filioara?* 

Егап{ îi recomandă încă odată: 

„Acolo trebuie un fost vagmistru care să 
comande ca la oștire. 

— Bine, dar unde-l găsim pe acest fost 
vagmistru ? 

— Par'cá vorbeati d-voastră odată de un 
tânăr pe care vi-l recomandase d-l senator 
Roman. 

— Bravo, Frant! Asa-i, Frant!... Sá-mi aduci 
aminte sá telegrafiez lui Roman imediat ce 
ajungem acasă... Мапа, flácáu!" 

Făcură ocolul mosioarei spre a vedeà ce 
mai e pe ea, mai odihniră caii si plecară 
spre seară acasă. 

Soarele sfinți în curând si un palat de nori 
se prábusi în flacári si sânge. O groaznică 
bătălie páreà a se da în asfintit. Un crocodil 
negru ca de cătran se ivi deodată aproape 
de ruinile ce păreau a fumegă și se opri în 
marginea unei prăpăstii, privind în adâncul ei. 
Dar pe deasupra lui un fluviu de culoare tran- 
dafirie curgeà lin prin înălţimi, printre гаре fu- 
murii, printre ființe fantastice si uriașe care-și 
schimbau înfățișarea în câteva clipe. | 

D-l Arfáreanu se uită multă vreme într'a- 
colo si când trăsura intră în Mărgineanca, 
el zise cu un ușor oftat: 

„Frumos e cerul, ticálosi sunt oamenii!“ 

lar peste un sfert de oră telegrafiă priete- 
nului său Roman să-i trimită imediat pe tâ- 
nărul ce-i recomandase. 

C. Sandu-Aldea. 


== 


În ograda unde-s azi... 


În ograda unde-s azi 
Clipe dulci mă leagă, 

În ograda unde-s azi 

Bat din cetini patru brazi 
Ziulica 'ntreagá... 


Cu fereastra lângă râu 
Visurilor pradă, 

Cu fereastra lângă râu 
Apa-mi scaldă până 'n brâu 
Puntea din ogradă. 


Tac ş'ascult, privind spre culmi 
Strungă lângă strungă, 

Tac s'ascult privind spre culmi 
Cum se ‘прапа pe sub ulmi 
Clopotele 'n dungă... 


... Visul sufletului meu 
Luna mi-e vecină, 
Visul sufletului meu 
Dup'un drum pustiu și greu 
Clipe de hodină... 
T. Мигӣвап. 

Văduva poetului. 


Scrisoare unei doamne. 


În dimineața asta posomorítà de primă- 
vară, când stresinile picurá de umezeală si 
fulgi pribegi de zăpadă se amestecă cu ploaia 
rece, mi-am adus aminte, doamnă, cá-ti da- 
toram cu 0 scrisoare. 

Mai zilele trecute eră un soare lingușitor 
și cálduf, încât, mărturisesc, nu m'am putut 
gândi să-ți scriu, că prea erà multă vieafá 
51 veselie în preajma mea. De două-trei ori 
mi-am făcut stresiná cu palma și priviam 
scrutátor ín zarea albastrá, intrebándu-má cu 
mirare, pentru ce mai întârzie rândunelele? 

Ега atâta lumină si tisnire de vieafá în 
jur de mine, încât nu puteam să iau con- 
deiul în mână, căci aveam să-ți comunic 
lucruri triste si cadrul prea eră luminos și 
strălucitor. | 

Dar azi-dimineaţă, de când mi-am deschis 
ochii, simfiam cum deodată cu posomorirea 
firii, mi se lasă și pe suflet un val de în- 
tunerec. E cadrul potrivit, doamnă, pentru a 
pune pe hârtie aceste rânduri, tot așa de 
posomorite, ca si picurii de ploaie, pe cari 
mi-i aruncă în geam un vânt dușmănos, — 
și ca cerul de plumb... 

E vorbă de trei șire cu petit, apărute în 
numărul din urmă al revistei „Transilvania“, 
pe care, probabil, nu îţi iei întotdeauna os- 
teneala să o ceteşti. lată, ce se spune în 
aceste sire, la pag. 789: 

„Premiul de 300 cor. rămas neimpár(it pe 1910 din 
fondul Andreiu Murágan se dă văduvei poetului, 
care se află intr'o stare materială deplo- 
rabilă“. 

Când am cetit pentru întâiaoară aceste 
sire, le-am subliniat cu creionul, cu gândul 
să-ți fac pomenire de ele. 

Te știam, doamnă, foarte însufleţită spri- 
jinitoare a literaturii noastre, și eram convins, 
că vei rămâneă adânc emoționată de acest 
comunicat, pe care „Transilvania“ trebuiă 
să-l publice în cadru de doliu, dată fiind 
împrejurarea fatală, că tiparul nu se în- 
roseste пісі când comunică lucrurile cele 
mai rușinoase. 

D-ta ştii, că Andreiu Murágan, — bardul 
nostru național, cum ne place a-l numi cu 


prilejul tuturor convenirilor noastre cát de 
cât mai animate — a murit în 1863. E mult 
de atunci, doamnă; nu eram nici eu pe lume, 
nici d-ta, care ai privilegiul de a te strecură 
cu un zâmbet de biruinfá, prin alesuirile ne- 
putincioase ale vremii... 

Sunt azi-mâne cincizeci de ani, de când 
tovarășa bardului nostru de odinioară, poartă 
vălul cernit al váduviei. E ușor să-ți dai 
seamă, doamnă, că văduva poetului va fi îm- 
bătrânit 51 ea deabinele! Și pe lângă această 
povară a bátránefii, care ne așteaptă pe toți 
bărbaţii şi chiar pe unele femei, văduva 
poetului mai tângește într'o „stare materială 
deplorabilă“. 

Îţi dai seamă, doamnă, de însemnătatea 
fatală a acestei vorbe? 

Cum treci ca o regină mândră, în fosnetul 
mulcom al mătăsurilor, fascinând și încurcând 
pe bieţii trecători cu vraja unui suris · nu 
te-ai gândit, probabil, niciodată la durerosul 
sens, ce se ascunde sub aceste trei cuvinte: 
stare materială deplorabilă. 

Și nu-l vei înțelege niciodată pe deplin — 
nici să nu dea Dumnezeu, să-l înţelegi. 

Vei fi cetit însă, de sigur, în cărţi scrise 
de oameni, ce au îndurat multe în vieatà, 
despre aşa ceva, și ai rămas înduioșată 
atunci, și pleoapele {1 s'au umezit... 

* 


Pe Andreiu Murásan noi îl cunoaștem din 
ce în ce mai puţin. S'au dus rând pe rând 
bătrânii, cari îl ştiau pe dinafară, bătrânele, 
cari cântau cu atâta duioșie: „Să cred si eu 
ursitei“ ori „Pasăre galbiná 'n cioc“... 

Noi ne-am pomenit cu două-trei din odele 
lui mai resistente si, pe vremea copilăriei, știam 
şi noi pe dinafară „Deşteaptă-te Române!“ 

Azi uu-l mai știm nici pe acesta, doamnă, 
abiă două-trei strofe încurcăm cu prilejul 
vrunui chef mai márisor, si când am trecut 
peste strofa a doua, ne zápácim si trecem 
repede la strofa cea din urmá, pe care o stim 
fără gres si ne ridicăm foarte solemni, când 
intonám cu insufletirea clipei: 

Murim mai bine 'n luptá... 

Zâmbești, doamnă ? 

Zâmbesc si eu, dar e zâmbetul amărăciunii. 
Poţi să te convingi prea uşor, că nu exagerez 
și — mai ales — nu glumesc, când îţi scriu 
aceste rânduri. 

Încearcă odată între cunoștințele d-tale; 
roagă pe câţiva din prietenii cei mai buni 
să-ți copieze acest imn si o să vezi, cá n'o 
să {1-1 poată scrie nimeni în întregime. 

Noi am rămas numai cu amintirea poetului, 
cu câteva strofe, în cari el a vărsat tot entu- 
siasmul marei noastre generații dela 1848—9, 
și cu îndreptățirea de а ne ocroti și ascunde 
toate slăbiciunile sub mantaua lui încăpă- 
toare... » 


Vezi, doamná, cá m'am abátut dela tinta 
acestei scrisori, care aveà sá-ti atragá atenfia 
asupra váduvei si nu asupra poetului, care 
nu mult se sinchiseste, in lumea lui de slavá, 
de recunostin;a urmasilor! 

E vorbá de acea femeie venerabilá, care 
a fost consoarta bardului nostru pe vremuri. 

Acest poet, atât de iubit în vremea lui, ne 
mai însufleţește și azi, din ceealaltá lume, cu 
acordurile tot mai slăbite ale lirei. El a în- 
trupat, pe vremuri, aspiraţiile unui neam; el 
s'a mistuit pentru sutele și miile de candele, 
ce le-a aprins în sufletul altora — și a murit 
apoi cu mintea rătăcită. El nu s'a ştiut în- 

griii de comori și averi pământene, căci sbu- 
ciumul sufletului său se avântă spre culmi 
ideale si neajunse... 

Si asa ne pomenim, la cincizeci de ani dela 
moartea poetului, cá váduva lui indurá lipsuri, 
la cele mai adánci bátránete. 

Nu crezi, doamná, cá aici aveti datoria de 
a vă ridică cuvântul? Datoria, ca d-voastră, 
doamnele să atrageti atenţia lumii somnolente 
dela noi asupra acestei matroane venerabile, 
carearfi vrednică ca „națiunea recunoscătoare“ 
să-i ușureze măcar anii de suferință și de lip- 
suri ai bătrâneţii ? 

Nu e o rușine aceasta? 

Se poate o rușine mai mare pentru un popor 
cu pretenţii de civilizație? 


ж 


Îmi ridic privirea asupra tabloului, deasupra 
mesei mele de scris. 

Poetul Murásan, cu dreapta întinsă întrun 
gest maiestos, cântă imnul deșteptării noastre, 
țăranul se deşteaptă, la picioarele lui, frân- 
gándu-si cáfusele, iar soarele se iveşte de- 
parte, ca făgăduinţa unei vieți nouă... 

Faţa poetului e senină, radiind de fericire, 
ca aceea a unui apostol în clipa inspiratiei.. 

Afară cerul e posomorit și vântul îmi as- 
vârle în geam picuri reci de ploaie,.. 

Al. Citra. 


ка 


Paşti. 


Îngenunchiată la mormântul tău 
Caut în zăpada albă semn de vieaţă, 
Cruce de lemn învață-mă să cred 
Si să iubesc adevărat mă 'nvaţă. 


Arată-mi răsărind din lemnu-ţi frânt 
Vlăstarul înflorit al primăverii, 
Și mă cutremură de-acel fior 
Ne înțeles din clipele "nvierii. 


Adelinei. 


Topeste'n mintea mea orice gánd ráu 
Să simt mișcând seminţele curate, 

Ce-au fost sădite m peptu-mi de copil 
Și-au amortit de chinuri sbuciumate. 


lubirea mea o fă risipitoare 
Desbracă-mă de dorul meu sărac, 
Să nu mai caut razele de soare 

Ci să 'ncălzesc, să vindec și să 'mpac. 


Îngenunchiată la mormântul tău 
Aştept să văd lumini aprinse 'n sat 
S'aud al clopotelor glas de praznic 
Să zic și eu: Hristos a înviat! 


Maria Сип{ап, 


E 

Fragment din „Cocoşul negru“. 


Actul 1. 
(Simţindu-și ceasul morţii, Verde-Împărat își chiamă 
cei doi feciori, pe Spată-lată si Nenoroc, să le dea 
sfaturi. E o noapte posomorită, de vară, cu nori în- 
tunecafi deasupra mării, fără nici o fulgerare). 


Voevodul- Nenoroc. 
Ce surd loveste marea cu valurile-i grele!... 


Nenoroc. 
În ceruri, nici un fulger!... 


Verde Împărat. 


Cocoșul cântă iar. 
Ca'n noaptea cea grozavă, când ai venit în lume 
Pluteă în neguri cerul şi apele în spume 
Cântă cocoșul negru pe zidul vechiu cântă 
Si trámbita-i vrájmasá o clipă de 'ncetà, 
În liniştea de moarte porneà din nori să sune 
Răzbind prin vălmășagul oftárilor nebune 
Al plânsetului mamei si-al plânsetului tău 
Simtiam, simfiam c'aicea căzuse duhul rău! 
Ce noapte fü atuncea! Oftă cumplita mare 
Cântă cocoșul negru mai tare tot mai tare 
lar tu venişi în lume târziu în zori de zi 
Si mama ta, sármana născându-te, -- muri! 
Cántà cocosul negru si rele urzitoare 
Treceau în valuri negre dantánd,dantánd ușoare 
Tinándu-le de mână cu degete subțiri... 
Ursindu-ti toată vieata cu negre prevestiri... 

i (Lui Spată-lată.) 

Tu fiul meu mai mare, voinice Spată-lată, 
Născut în vremuri bune, pe-o noapte înstelată 
Cu blânde ursitoare ai fost întâmpinat, — 
Domni-vei deci în pace pe tron de împărat, — 
Dar tu, copilul morţii, născut în chinuri grele 
Tu n'ai avut la leagăn decât ursite rele... 
Ascultă-mă copile: de vrei să te păzești 
Înseamnă-ți aste două cuvinte bátránesti: 
Fereşte-te de gândul се duce la pierzare 
Să n'afli niciodată ce-i dincolo de zare! 
Să nu te 'ntrebi băiete „de ce-i așa și nu-i 
Altminteri, lucrul ăsta“. Să nu te'ncrezi oricui. 
Adesea, dracul vine în haină prea cinstită 
De sfetnic ori prieten. S'alungi orice ispită 
Si mai presus de toate ţi-o spun acuma iar — 
Să nu te 'ntrebi ce-ascunde al zărilor hotar!... 
Știu bine că pe scaun ai fi şi tu în stare 
Să stai cu vrednicie... Dar el fiind mai mare 


Ursita îl alege să-l facem domnitor... 
Cu mintea ta isteatá să-i stai intr'ajutor... 


Voevodul Nenoroc (pe gânduri). 
*..Cántà cocosul-negru pe-o noapte fără stele... 
A fost așa de tristă ursita vieţii mele!... 

Si eu am fost aicea al doilea născut, — 
Acesta-i nenorocul întâiu ce m'a păscut... 
Ce rost mai am aicea de-acuma înainte?.., 
Aș vrea să plec... 


Împăratul. 
Cum? Unde? 


Voevodul Nenoroc. 


lubitul meu părinte 
Aș vrea să plec în lume... 


Împăratul. 
Vorbesti cu-adevărat? 


Voevodul Nenoroc. 
Ce rost mai am aicea când altu-i împărat? 
Visez de mult, o tată un drum spre altă țară... 
Mi-e dor de alte stele,... de-o nouă primăvară 
Aș vrea să plec de-aicea! 


Împăratul. 
Cum? Unde să te duci? 


Voevodul Nenoroc. 
Nici eu nu știu... în lume!... 


Împăratul. 
Copilul meu, apuci 
O cale rea! Dar spune, de ce vorbii cu tine? 
Dece ţi-am spus atâtea? Anu!Dece?Darbine?... 
А nu! Ce nebunie!... Ce gând fi s'abátü!... 
Te paşte nenorocul, — nu dragul tatei, пи!... 


Voevodul Nenoroc. 

Năpastă, când te-ajunge, te-ajunge ori și unde 
Oricât te temi de dânsa şi oricât te-ai ascunde!... 
Ea vine după tine atunci când fugi deea... 
Iubitul meu părinte, ascultă ruga mea! 

Așvreasă plec în lume. Dă-mi partea de avere... 
În suflet simt avânturi, în braţul meu putere... 
De-atât amar de vreme mă lupt şi mă frământ... 
Mă lupt cu mine însumi și nu ştiu cine sunt! 
Mă simt închis aicea... Mă chiamă zarea largă... 
Mi-e inima un vultur și pieptul o să-mi spargă 

De nu-i dau drumul singur... As vrea să fac ceva 
Ceva măreț... În vine... 


Împăratul. 

-- Copile, nu plecă! 
Copilul meu, voința mi-e neînduplecată! 
Eu știu o pildă veche. A fost de mult un tată, 
Ce-aveà un fiu cuminte și-un fiu rătăcitor 
Cel mic, cerándu-si partea, porni, rătăcitor 
Pierdü averea toată şi-apoi s'a 'ntors acasă 
Învins. 

Voevodul Nenoroc. 


Cunosc povestea!... S'o pierd si eu nu-mi pasă! 


Împăratul. 
Ca tatăl din poveste aș vrea să te primesc 
Dar nu știu, dragul tatei, de-o fi să mai trăesc... 
Rămâi aicea... Pilda-i făcută să slujească... 
În lume pierzi averea, puterea tinerească... 
De ce s'ajungi pe drumuri ca fiul cel pierdut? 


Voevodul Nenoroc. 


O, fiul din poveste... ÎI știu l-am cunoscut!.. 
O, fiul din poveste îl simt, îl simt în mine... 
Sunt eu îndrăgostitul de zările senine 

Pe care trec corăbii gi berze m asfinţit... 
E cel pe care уіеаја de rând l-a obosit! 
L-a scos din fire vieata cu lanuri semănate 
În orice primăvară — și vară treerate, 
Aceleași vii culese sub cerul înorat 
Aceleași oi păscute și multe pe 'nserat 
Aceleași griji mărunte, sfârșite ca furnica, 
Mereu aceeaș vieaţă, -- nimica nou, nimica... 
Mereu aceeaș vieatá în pieptul său trezi 
Un dor de vieafá nouă, sporit din zi in zi... 
Şi "n ziua când cerut-a părintelui averea 
El n'a plecat în lume să caute plăcerea 

Ci marea bucurie de-a şti și de-a vedeă... 
În fiul din poveste eu văd povestea mea... 
Da, fiul din poveste sunt eu îndrăgostitul 
De zarea care 'nchide în zare, nesfársitul, 
E cel care visează orașe... tármuri... mări... 
Grădini necunoscute, albastre depărtări, 

Un cântec nou, lumină... şi gânduri frământate 
Si pietrile cioplite si mândrele palate 

Si zarea care creste cu cát o vezi, mereu... 
Ca fiul din poveste visez acum si eu!... 


Împăratul. 
Sfârşitul, spune... Care-i? 


Voevodul Nenoroc. 
Sfârşitul? Ori si care! 


Împăratul. 


Averea spulberată... și zilele amare 
Și hrana împărțită cu vitele de rând... 
Așa-i? 
Voevodul Nenoroc. 
— Da, dar nu-mi pasă! 


Împăratul. 
Să-ţi pese! 
Voevodul Nenoroc. 


Mai curând 
Aș vrea să duc în lume cumplita sărăcie 
Decât să stau aicea închis pe veșnicie... 


Împăratul (sotemn). 
Destul!... Atâta vreme cát mai trăesc, ţi-o spun, 
Tu n'ai să pleci de-acasá!... 
Voevodul Nenoroc (supus). 


Stápáne má supun! 
Victor Eftimiu. 


==] 


Cântece. 


1 


În locul unei prietenii 

Ce moare pe ruine, 

De-ai fi 'ncercat a mă iubi 
Și-a mă "nfelege bine. 

Aș fi avut iubirea ta 
izbândă 'n vremuri grele 
Și-o primăvară răsăreă 
Din iarna vieţii mele. 


2. 


Când se urcă luna m zare 
De-mi pătrunde până 'n casă, 
Cum stau singură la masă 
Mi să pare, 
C'ai trimis-o tu să-mi spună 
Vreo cântare, vreo solie 
Ori, cu zarea-i argintie, 
Noapte bună. 
Maria Cuufan. 

Povestea unei vieţi. 


Roman de 1, Agârbiceanu. 


VII. 


Se pusese iarnă grea. Dupăce câteva zile 
fluturii mari, scámosi umplură mereu văz- 
duhul, vântul ghetos de miază-noapte începu 
să fluere din nou prin coperise, prin arborii 
negri. Văzduhul se însenină, si zăpada în- 
E acoperind pământul cu mantaua-i albă, 
nesfârșită, pe care scânteiau, în soare, în 
lună, nenumărate stelișoare. Se făcu un drum 
minunat pentru sănii, cari trecând pe stra- 
dele orașului eșiau pe câmpia albă. Ca nişte 
fantoame alergau sub ceriul limpede de-un 
albastru închis. In liniştea înghețată zurga- 
laele cailor picurau, răsunau ca și сапа aerul 
ar fi de argint. 

lon Florea vedeă cum trec săniile pe stra- 
dele oraşului. Vedeă chipurile vesele fericite 
ale celor cari sedeau în ele, si, în multe zile, 
îl fură dorința să ese și el în lumina nemăr- 
ginită a câmpului. 

Insă biroul îl tineà legat de oraş, de can- 
celarie, și înainte și după prânz. Domnul 
Chirca eră foarte punctuos si aşteptă dela 
toată lumea, dela candidaţii sâi să fie tot așa. 
Cauza principală pentru care i se schimbau 
mereu candidaţii, eră chiar aceasta. 

Dar lon Florea eră ambițios. Știind slăbi- 
ciunea domnului Chirca, decât să ajungă la 
mustrările lui, mai bucuros se lipsiă de orice 
plăcere. 

Apoi, nici nu mai eră singur ca înainte, și 
пи i se ură în cancelarie aşa de repede. 
Chipul domnigoarei Grecu începu să-l ur- 
mărească pretutindenea. Si lon Florea simteà 
că vieata lui e tot mai plină, si tot mai fru- 
moasă. 

In anii lui de universitate, de pribegie prin 
cancelariile de advocat niciodată nu s'a gândit 
că într'o zi îl va intimpinà copilita cea bălaie 
din grădina internatului de fete, si că-i va 
umpleă astfel vieata. Nici la iubire nu s'a 
gândit. Chipuri ca domnişoara cea blondă 
pe care o întâlniă pe scările, pe coridoarele 
universității sau ca fetița cea palidă care-i 
alegeà tigárile, a mai întâlnit, ce-i drept, în 
vieață. Trecător, privirea lui s'a oprit asupra 
multor fete frumoase. Si s'a mai întâmplat 
chiar ca 'n unele clipe să-și zică de cutare 
domnişoară: „Las' dragă, o să-mi iau cen- 
' sura, Si o să te iau de nevastă, că ai ochii 
mândri“, sau „o să te iau de nevastă că-mi 
place umbletul tău“. 

Dar vieata lui nime nu i-a umplut-o рап’ 
acum. Se păreă că acel cântec al tinereţii 
care deşteaptă simfirile la optsprezece ani 


(Urmare.) 


i-a trezit, atunci, foarte multe şi lui, că acelea 
imbráfisau în partea cea mai mare pe copilifa 
din internat, dar că atunci au rămas nepri- 
cepute, de atunci au rămas ascunse, uitate, 
și că acum se ridică din ascunzis, pricepân- 
du-le. Altfel nu-și puteă explică bogăția aceea 
de mângăeri, de alintări, de dorinfi, de su- 
ferintá chiar cari i se coborise deodatà in 
suflet, încă la cina din seara întâiei serate, 
cánd domnisoara Grecu íi sopti: 
,Ai scápat, dar ca prin urechile acului*. 


lon Florea isi pregăteă cu zor conferința. 
Lucrând la ea îi veniă din când în când în 
minte doamna Olimpia, care se interesase de 
conferința lui. Se gândiă chiar că-i o femeie 
foarte deşteaptă, şi n'ar fi voit să-i afle vreo 
vină conferentei. El scriă mai departe. În re- 
stimpuri depărtate se întrebă: Ce muiere e 
aceasta? Atunci îi veniau mereu în minte 
cuvintele Olimpiei dela întâia serată spuse la 
despărțire. Auziă vocea ei rece, îi vedeă pri- 
virile și fata nemigcatá și își ráspundeà: E 
o femeie superbă. 

Răspunsul acesta îi párü totdeauna că-i 
un paravan foarte puternic, ca să nu pătrundă 
alte gânduri, alte întrebări, pe cari nu le cu- 
noştea, căci păreau că se învălue departe în 
noapte, dar vreau să se apropie de el, și de 
cari [on Florea se temeă parcă. 

Conferenta și-o alesese despre Eminescu, 
după cum îi spusese doamnei Olimpia. O 
pregăteă cu plăcere. 

Până îi veni rândul mai trecură două serate. 

Programul acestor două a fost tot așa de 
învrâstat ca și al celei dintâi. Numai confe- 
rințele fură mai seci, și deci mai greu de 
ascultat. 

lon Florea intră în sală de timpuriu, deși 
știă că Mărioara cu doamna Olimpia vin celea 
din urmă, 

El mai mult se gândiă decât ascultă. Mă- 
rioara nu-l căută niciodată cu ochii prin sală. 
Numai privirile puţin întunecate acum, a 
doamnei Olimpia, le simfeà totdeauna aţin- 
tite asupra lui câteva clipe. Dar privirile 
acestea nu-l mai tulburau. 151 ziceà: tot așa 
se uită şi la alții, aceeaș sumeție o stăpâ- 
neşte. E plină de spirit? e deşteaptă? Da, 
vrea să paradeze cu tot ce are, credeă lon 
Florea. 

El se gândiă la domnișoara Grecu. Bine 
cá m'a recunoscut, îşi ziceà. Dar asta încă 
nu inseamná nimic! Se intereseazá oare de 
mine, cât de cát? Asta-i întrebarea. El însuși 

se miră cum ajunsese aici aga de repede. 
Căci numai cu puţine zile înainte ar fi fost 
prea mulțumit dacă Mărioara l-ar fi recu- 
noscut. 

„Nu știu nimic, îşi ziceà, si e rău că nu 
știu nimic. Ba e chiar foarte rău“. 

În seara seratei de-a doua, la sfârșit el 
reuși să se strecoare până lângă Mărioara. 
Aceasta eră singură. Doamna Olimpia, mai 
la o parte povesteă c'un ofiţer superior. 

„Nu vă tulbur vreun gând plăcut, domni- 
șoară Grecu. Bună seara“, zise lon Florea. 

Mărioara treseri. Apoi fata, ochii ei se lu- 
minară îndată. 

„Dumneata te apropii totdeauna pe furis, 
domnule Florea. 

— Un obicei cam primejdios, domnişoară, 
nu-i aşa?“ zise el zâmbind. 

„Întradevăr. Numai cât omul se obignueste 
i cu primejdia. Cum ţi-a plăcut domnișoara 
aura? 

— Laura? 

— Așa-i, dumneata nu esti de mult în oraș; 
domnişoara Laura Negru“, răspunse Mărioara, 
clipind domol din ochi. 

Candidatul rămase încurcat. El nici pro- 
gramul nu-l cetise să cunoască numele. Si 
erau două domnișoarele cari s'au produs, una 
la pian si alta cu vocea! Care eră Laura? 
Se jenă s'o mai întrebe. Apoi ascultase foarte 
puțin, aga cá se temeă să răspundă, neștiind 
ce aprecieri să facă, 

„Te-aș rugă să-mi spui care domnişoară, 
cea dela pian ori cea cu poezia e Laura 
Negru“, întrebă cu sfială Ion Florea. 

„Cea „cu poezia'“, râse Mărioara de ex- 
presia tânărului. 

„A fost binisor", zise pe nimerite candi- 
datul. „Poeziile lui Eminescu sunt totdeauna 
foarte frumoase. 

— Cum, dumneata n'ai fost de față la se- 
rată?“ îl întrebă fata. 

„Sunt dela patru și jumătate aici, domni- 
soará", zise Florea. 

„Atunci ce vorbeşti de Eminescu? N'a 
declamat din Eminescu. 

— Nu?“ fácü Florea mirat. 

„Ei aşa ascultați dumneavoastră tinerii pe 
fetele cari vin să vă facă o plăcere“, spuse 
cun aer de supărare domnigoara Grecu. „Și 
totuși vă știți dă părerea“, adause. „Cu si- 
guranfá, așa m'ai ascultat şi pe mine“, si 
ea-l privi cu ochii ei albastri, întrebători. 

„Nu, asta nu, domnişoară“, răspunse Florea 
înviorându-se deodată. „V'am ascultat cu 
cea mai mare încântare. A fost altceva atunci, 
a fost cu totul altceva“. Și ochii, fata, mânile 
lui prin mișcările lor păreă că vreau să-l 
scape pe Florea de acuza grea ce i se aduceà. 

„A fost altceva, pentrucă eu am cântat la 

pian și Laura a declamat?“ întrebă privindu-l 
cu atenție Mărioara. „Dar şi în declamare 
poate fi cineva artist“, adause repede. 

„Nu, nu pentru asta, domnişoară“, zise 
Florea. 

„Atunci? 

— Întâi pentrucă dumneata ai cântat cu 
adevărată artă. 

— Şi a doua oară? 

— Pentrucă pe dumneata te cunosteam. 
Sau mai bine te recunosteam, domnişoară. 
Vă vedeam după aproape șase ani“, răspunse 
Florea cu insufletire. 

Mărioara tăcu. Umbra de supărare îi trecü 
din față, din ochi. Ea părù că se gândește. 

„Să fie oare atâţia ani?“ întrebă c'o voce 
domoală și dulce. 

„Da, domnişoară. 

— Cum trec anii!“ zise cun suspin ușor 
domnigoara Grecu. 

n clipa aceasta doamna Olimpia lăsă 
înclinat pe ofițerul superior, și-l vázà pe 
Florea lângă Mărioara. Ea-i învâlui repede 
pe amândoi într'o privire bănuitoare, si, 
apropiindu-se, dunga de nemulțumire i se 
ivi între sprâncenele negre. 

„Mergem Maio. A, bună seara, domnule 
Florea“, zise părând că abiă acum îl observă 
pe Florea. 

Acela se înclină adânc. 

„Vezi, Maio, află-l pe tatăl tău“, îi zise re- 
pede Mărioarei. Si fata dispárü repede in 
mulțime. Nevoind să se îmbulzească la gar- 
derobă, rámaserá încă mulți în sală. 

„Dumneata mi se pare vrei să mă înșeli“, 
zise doamna Olimpia și dunga de nemultu- 
mire îi dispării. „Eu cred că dumneata o cu- 
nosti de mai de mult pe Maia. 

— Nu, doamnă, as fi fericit să pot zice 
că o cunosc de mai de mult, dar n'am de 
unde. | 

— Vezi, dac'ati fi cunoștințe mai vechi, 
ai puteă veni din când în când la noi“, zise 
cu o voce cântătoare doamna Olimpia. 

lon Florea nu înțelese cuvintele acestea. 
Zise deci pe nimerite: 

„Aș fi foarte fericit, doamnă. 

— Dumneata ai fi foarte fericit? Pentruce? 
Unde-ai făcut dumneata gimnaziul?“ adause 
schimbând repede întrebarea doamna Grecu. 

lon Florea eră aproape să spună adevărul. 
Dar repede se reculese și spuse alt nume 
de oraș. 

„Aşa? atunci dar nmo cunoşti de mai de 
mult pe Maia,“ zise Olimpia inváluindu-l 
cu o privire plină de mulțumire. ,Totus, 
dacă-ți face plăcere, poti veni pe la noi, 
Domnul Grecu tine foarte mult la tinerii 
talentaţi.“ 

În loc de răspuns candidatul se aplecă 

şi-i sărută mâna albă. Pe buze páreà că i-a 
rămas moalele dulce, călduț al mânei care 
tresări sub buzele lui. 

Domnul Grecu şi Mărioara sosiră, și lon 
Florea se despărți îndată de ei. 

Dar cum mergeă încet, gândindu-se, co- 
borând pe scări îl ajunse familia Grecu. Când 
trecură pe lângă el, doamna Olimpia îi zise 
aproape în ureche: 

„Pare că aştepţi pe cineva, tinere." 

El îi simți răsuflarea care-i gâdili urechea, 
si zise înfiorat: 

„Nu aştept, doamnă. 

— Atunci pentruce întârzii pe-aici?“ în- 
trebă Olimpia, apucándu-i înainte si întor- 
cându-și înc'odată spre el privirea. În lumină, 
de sub genele lungi, ochii aceia verzi erau 
foarte frumoși. 

Ion Florea nu mai putii răspunde. Pe lângă 
el treceau domni ў doamne. 

In Dumineca viitoare, care-l mai despártià 
singură de conferința lui, domnișoara Grecu 
nu veni la serată. lon Florea aşteptă chiar 
și după ce se începuse serata. Dar așteptă 
zadarnic. 

Vremea îi treci foarte cu anevoe si ar fi 
esit înainte de-a se sfârși conferința, care 
eră, ca de obicei punctul întâi din program. 
Dar dorinţa să afle pentru ce nu venise Mă- 
rioara, îl ținii țintuit locului până se isprăvi 
și punctul cel din urmă. 

Numai decât ochii doamnei Olimpia îl câu- 
tară prin sală. Dar cum el apucase să se 
strecoare prin mulțime, doamna Olimpia nu-l 
mai рий zări, si fata ei se párü foarte ne- 
liniştită. Chiar o umbră de suferință începeă 
să i se ridice din colţurile gurii. 

Dar se însenină îndată ce-l văzu pe Florea 
apropiindu-se. Străluciri ușoare începură să-i 
tulbure privirile limpezi. Purtă o toaletă nouă, 
foarte frumoasă. 

„Pe domnișoara o doare capul!“ zise ea 
сип aer de batjocură lui Florea. 

„Юа?“ Fácü el, admirându-i toaleta. 

„E suferindă. Mi se pare că nici dumneata 
nu ești tocmai bine“, zise Olimpia. 

Florea într'adevăr eră foarte palid. 

„Nu, v'asigur, eu n'am nimic. Poate plic- 
tiseala... 

— Domnul! candidat a ajuns să se plic- 
tiseascá?" Vocea ei pe nesimţite devenl alin- 
tátoare. | 

„Cred cá nici dumneata, doamnă, n'ai fost 
încântată de conferința aceea fără sfârşit. 
Şi mă rog ce interesează publicul orășenesc 
insectele si vieata lor? Poate dac' ar fi fost 
desvoltată mai frumos, mai cu vieaţă. 

— E adevărat. Pe orăşeni, si mai ales pe 
tineri ca dumneata mai mult îi interesează 
de. pildă cutare domnişoară, cutare toaletă. 

Îți place culoarea neagră?“ îl întrebă repede 
oamna Olimpia. Sânii ei se ridicau rotunzi 
și grei. Prin dantele se vedeà rotunzimea 
umerilor albi, zăpada pelitei tinere. Toaleta 
ei eră neagră. Mătasa moale tremură parcă 
foarte fin pe formele rotunde și pline ale 
trupului. Olimpia văzi că toaleta ei atrase 
în mod deosebit interesul lui Florea, si când 
îi puse întrebarea din urmă ochii ei luminară 
deodată foarte ciudat. Florea vázü lumina 
aceea, îi párü că-i dă o 'nfátisare nouă în- 
tregei ei ființe si își puse uimit întrebarea: 
Ce fel de muere e asta? Într'o clipă auzi 
vocea ei rece, aproape dură, când îi mulțumi 
lui Chirca mai mult insultându-i cu răceala 
ei pe amândoi, văzu privirile ei, zâmbetul 
nou care înflorindu-i pe buze se revărsă 
luminându-i, și asupra obrajilor gingasi, si 
îşi zise iar: Ei bine, ce fel de femeie e asta? 
Răspunse înfiorat: 

„Imi place, doamnă, mai ales dumnitale 
se potriveşte foarte bine. 

— Găsesți?“ întrebă ea repede si buzele roșii, 
fragede i se întredeschiseră întrun zâmbet 
de fericire. 

„Da, vă şade admirabil toaleta asta“, zise 
iarăş Florea, ale cărui priviri păreă că o în- 
vălue mereu, o imbrátisazá pe doamna Olimpia, 
ca 1 când i le-ar atrage o putere nevăzută. 

„Вара de seamă, domnule Florea, rezer- 
vá-ti complimentele pentru domnișoare ti- 
nere", zise râzând Olimpia, părăsindu-l in- 
datá. Fata ei intreagá luminà. Fruntea-i erà 
de-o seninătate strălucită si se ináltà dulce 
în buclele pline de noapte. 

lon Florea privi mult în urma ei. Apoi de- 
odată îi veni în minte Mărioara, si ca trezit 
dintr'un vis, porni repede spre ieșire. Simfià 
trebuinfa să fugă, să alerge departe. 1 se 
păreă cá "n urmă îl pándeste o mare pri- 
mejdie. 

Dar ieşind în aerul subţire de-afară simţi 
că începe să se liniştească. Porni pe strada 
ce-i ieși mai întâi în drum. Trecătorii umblau 
grăbiţi, lăsând, la fiecare respirare, dâre albe 
în lumina electricei. Vreun domn în blană se 
mai plimbă nepăsător, lăsând să-i scape mereu 
nourasi de fum albăstriu, care se imprástia. 
se pierdeà repede in aerul inghetat. Deasupra, 
pe ceriul intunecat care nu se vedeà, scánteiau 
de ger stelele. ion Florea simtià cum ii face 
de bine aerul, cerul, trecătorii. Gândurile lui 
se limpeziau, păreă că la fiecare pas îi cade 
ceva greu de pe dânsul, si se simtià tot mai 
ușor. Chipul Márioarei îl vedeà mereu ína- 
intea sa. Ce-a fost? işi zise el dupăce se 
linişti pe deplin. Și după ce-și aduse aminte 
de toate cuvintele, zâmbetele, privirile Olim- 
piei, îşi zise: Da, e o femeie superbă. Vrea 
să placă în toate. Tine să fie admirată. Chipul 

Mărioarei îl insofià într'o lumină blândă. Sub 
paza acestui chip, el auzi din nou cuvintele 
reci ale Olimpiei dela intáia serată, și-și 
zise: da e o femeie superbă, o femeie nesu- 
ferită. Dar băgând de seamă că oricât de cu 
asprime o judecă,o vedeă mereu apropiindu-se 
în toaleta acea neagră, admirabilă, intră în 
cel dintâi restaurant ce-l întâlni in drum, si 
își ceri o bere si cina. 

* 

Erà una din iernile acelea cari vin tárziu, 
dar dupáce se pun odatá nu se duc asa de 
uşor. lon Florea vedeà în fiecare după amiază, 
când mergeă la birou, cum, zingánindu-si pa- 
tinele cari străluceau albe, domnișoare, tineri, 
se grăbiau cu feţele vesele pe strade, luând 
direcția râului. Mai mult decât pe ceice plecau 
la săniat, doreă să-i însoțească pe aceştia. N'a 
mai fost la ghiatá de când eră student de liceu. 
Domnișoarele, doamnele tinere îl lăudau pe 
lon Florea că dansează bine. Insă el în pa- 
tinat eră adevărat maestru. . 

Nu puteă însă să-i însoțească pe ceice se 
duceau mereu spre râu. Domnul Chirca lipsi 
mai multă vreme de-acasă, şi toată grija can- 
celariei eră lăsată lui lon Florea. Dar chiar 
să fi fost acasă șeful, lon Florea n'ar fi în- 
drăznit să-i ceară două-trei ceasuri de liber- 
tate. El vedeă că șeful lui munceşte cu toată 
dragostea pe cariera asta grea, știi să-l în- 
feleagá, si pe nesimţite s'a trezit și el foarte 
punctuos, însuflețit de slujba lui. Obisnuise 
chiar unele gesturi de-ale șefului. Se păreă 
că o parte din sufletul domnului Chirca se 
mutase în lon Florea. 

El își făcuse conferenta gata c'o săptămână 
înainte de ținerea seratei in care aveă să ce- 
tească. Din când în când corectă câte ceva, 
adăugă vreo idee, vreo expresie nouă. 

In zilele din urmă se gândi de multeori să 
profite de învitarea doamnei Olimpia, să facă 
о vizită familiei Grecu, să vadă ce-i cu boala 
Mărioarei. Insă, nu se puteă hotărî. Mergeà 
câteodată până înaintea casei aceleia masive, 
cu páreti suri, dar, dela poartă se întorcea. 
Se jenă? N'aveà curaj să intre? Se temeà 
să se întâlnească cu Mărioara, s'o afle poate 
într'o uşoară haină de casă? Nu! Zidirea 
aceea sură, înaltă îi răceă par'că inima. 

Când sosi în sfârșit seara în care aveă să 
conferențieze el, se bucură din toată inima. 
Aveă so vadă, în sfârșit, pe Mărioara, de 
care-şi închipuiă că va fi fost foarte bol- 
navă. Uneori simţiă o adevărată descurajare. 
151 ziceă: poate nu e bolnavă, dar nu ţine 
deloc Іа mine. Altfel ar ieşi din când în când, 
ca alic fete, ca doamna Olimpia chiar, şi as 
fi putut s'o văd. 

Fericirea lui fi foarte mare, când de după 
culise, o zári pe Mărioara, veselă, înflorită, 


Nrul 13, 1912. 


cum ciripeă mereu celor din jur. Doamna 
Olimpia însă eră foarte palidă. Faţa, ochii ei 
arătau o temere, o frică, — eră neliniştită. 

Sala eră populată ca si la întâia ședință. 
lon Florea abiă aşteptă să se dee signalul 
să-și înceapă conferenta. 

Când apări două puncte erau admirate în 
fata lui palidá: ochii lui de vultur, cari lu- 
minau în seara aceea deosebit de intensiv si 
mustata de cárbune. Vocea lui erà pliná, foarte 
sonoră. Nu mâncă cuvintele la sfârşit. Ceteà 
liber, ca și când ar fi fost singurel în sală. 
Se făcii linişte adâncă, numai еце tinerele 
își întorceau în restimpuri obrajii infloriti spre 
grupul studenților. 

Florea schiță vieafá scriitorului. Arătă marea 
lui dragoste pentru poeziile, poveștile popo- 
rului, ceti fragmente din poeziile adunate de 
Eminescu sau din poveștile versificate de el. 
Ceti între altele poezia: 


În temei de codri deși 
Nu e раге să ieși, 

Nu-i cărare, nu-i izvor 
Nici umbră de vânător. 


Vocea lui eră tot mai vie, tot mai înfio- 
rată, și când ajunse la versurile: 


Că-i pierdură urmele 
Ciobânași cu turmele, 
Şi-i pierdură semnele 
Pădurari cu lemnele 


vocea lui deveni plină de mlădieri, de alin- 
tare. Păreă că celce cetește e îndrăgostit şi 
de „ciobănași cu turmele“ și de „pădurari cu 
lemnele“ precum, mai vârtos, de întreg colțul 
de natură redat de poet. 

Cità din poveştile versificate, din „Călin 
nebunul“, din „Frumoasa fără corp“. Versu- 
rile frumoase, evocatoare atât de înalte a 
vieții cu sentimentele sale, in mlădierea vocii 
sale căpătau un farmec si mai mare. Când 
ajunse să cetească acestea fragmente copi- 
litele nu-și mai întorceau obrajii tineri spre 
grupul de studenti, ci ascultau cu ochii mari 
si штел. 

„Poeziile de iubire ale lui Eminescu se înşiră 
printre celea mai înalte producte, de genul 
acesta, ale lumei întregi. Versurile lui sunt 
atât de adânci și adevărate încât o strofă 
din Eminescu îți poate desteptà sensatia că 
ai înaintea ta a femeie frumoasă, care te 
priveşte cu ochii mari, adânci. Da, din ero- 
tica lui Eminescu se poate ínvátà iubirea. 
Versurile acestea ale lui vor umpleă cu ne- 
sfárgite si eterne regrete sufletele acelor ce- 
titori cari n'au cunoscut dragostea adevărată. 
Li -se va păreă acestora c'au trecut nepă- 
sători pe lângă ceeace vieafa ne poate dà 
mai frumos şi mai înalt, și ochii lor aspri 

sau inghefati se vor umezi. Da, Eminescu a 
cântat iubirea ca nimeni altul la noi, pentrucă 
nici un poet al nostru n'a simţit-o atât de 
adânc ca el.“ El ceteă mereu captivând atenţia 
publicului. 

Doamna Olimpia il ascultă dela început 
cu mare atenţie, însă foarte palidă. Respirația 
ci eră tot mai adâncă. Dar când Florea ajunse 
să ceteascá pasagiul de mai sus fața ei se 
impurpurà deodatà si luminile ei verzi se 
aprinseră. Pleoapele, ostenite par'cá, se lásará 
domol, ascunzánd putin ochii. Dar printre 
genele lungi strálucirea lor scumpá se re- 
vársà mereu. — Florea ceti: 


Și dacă ramuri bat in geam 
Si se cutremur” plopii, 
E ca aminte să te am 
Si 'ncet să te apropii. 


Doamna Olimpia se cutremură la strofa 
aceasta. Mărioara își întoarse blând capul 
și o privi. În ochii ei albaștri pluteă melan- 
colia. Florea ceti: 


Ți-aș cere-un semn, iubito, 
Să nu te pot uită, 

Te-aş cere doar' pe tine 
Dar nu mai eşti a ta. 


Vocea lui eră acum tristă, şi mulți ochi 
tineri se împâuziră în sală cu melancolie. 
Doamna Olimpia suspină încet, abiă auzit, 
ca о porumbiţă. 

Pe urmă ca să arete puterea iubirii ne- 
înțelese lon Florea mai ceti următoarele 
versuri: 


Azi, când a mea iubire i-atâta de curată 

Ca farmecul de care tu eşti impresurată, 

Ca setea cea eternă ce-o au după olaltă 
Lumina de 'ntunerec si marmora de daltă, 
Când dorul meu e mare, nemárgenit de sfânt 
Cum nu mai e nimica în cer și pe pământ, 
Acea inamorare de tot ce e al tău 

De-un zâmbet, de-un cutremur, de bine și de rău, 
Enigma si 'nfelesul fiind a lumii 'ntregi 

Să văd din a ta vorbă cá nu mă înţelegi! 


Ropotele de aplause nu mai voirá sá con- 
teneascá. Si chiar dupáce sala se linişti ră- 
maserá multe priviri triste páná la sfárgitul 
seratei. Punctele cari urmará din program nu 
putură să-i însenineze. 

Domnișoara Grecu se simțeă mândră. Ега 
nespus de mângăitor pentru dânsa că pe 
tânărul care ceti atât de frumos, ea-l cu- 
noaște mai de mult. Și mai ales că tânărul 
acesta, pentru ea, eră să fie eliminat din 
liceu. Află multe lucruri nouă la lon Florea, 
vocea lui n'a auzit-o niciodată asa de vibrá- 
toare, de curată ca în seara asta. Chiar mândri 
lui ochi negri încă n'au fost inváluifi in lu- 
mină atât de dulce. Mărioara se gândiă la 

el cu plácere. Își ziceă: multe fete ar vrea 
să vorbească mai îndelungat cu el. Însă ele 
nu știu ce ştiu eu. Și atunci îi veniă în minte 
grădina și întâmplarea aceea din copilărie. 
Şi, ca totdeauna, simți și acum undele de 
râs cum i se ridicau dela inimă. Îi plăceă 
de Florea? Se poate, îşi răspundeă nejenată, 
însă iubirea ei îi pări prea plină de soare, 
prea copilărească. Să poate să iubeşti cu 
adevărat pe cineva si totus să râzi de el? 
Nu ştiă. Însă, oare de Ion Florea rádeà Må- 
rioara când își aminteă scena aceea din 
grădină? 

La sfârșitul seratei se grăbiră mulţi să-l 
felicite pe Florea. Fácü repede, multe cunoş- 
tinte nouă. Chiar dame tinere, domnişoare 
se apropiau de el cu fața râzătoare. Doamna 
Olimpia nu se mişcă dela locul sáu. Priveà 
cu ură la ceice se îmbulzeau în jurul lui 
Florea, mai ales la doamne si domnișoare. 
Ochii ei acum nu mai erau nici verzi nici 
limpezi, erau suri ca oţelul. 

Mărioara abiă aşteptă să-l poată felicită. 

Candidatul, după ce strânse multe mâni, 
se apropie de familia Grecu. Domnul advocat 
se ridică mai întâi, și încântat, îi prezintă 
felicitările sale. 

„Ziua bună se cunoaște de dimineaţă, ti- 
nere“, zise el. 

„A fost foarte bine, domnule Florea. Par'că 
пе venià să plângem“, zise veselă domnișoara 
Grecu. 

„Va plăcut?“ o întrebă candidatul cu faţa 
luminoasă. 

„Foarte mult. Dumneata cetesti cu mult 
sentiment“, adause Mărioara. 

Doamna Olimpia táceà. Simfind că privi- 
rile nu-i sunt limpezi încă, ea să fáceà cá 
urmăreşte în sală pe cineva. 

Lui Florea îi pării acesta un gest de ne- 
atenţie din partea ei, poate de superbie chiar, 
și cum eră convins c'a cetit și a scris bine, 
se simţi adânc rănit de purtarea Olimpiei. 
„Totuşi e o femeie așa cum o ştie lumea“ 
își zise el. Deși se simfià jicnit de tăcerea 
ei, totus eră fericit: chipul Mărioarei îi rádeà 
dulce, fermecător. 

„Mă mir numai, d-le Florea, cum ai timp 
să te ocupi și cu literatura. Cariera dumni- 
tale de advocat... par'că nu se unește cu 
poezia“. Ea zâmbi și privirile ei albastre se 
adânciră pe-o clipă în ochii lui Florea. 

„Pentru ce nu?" întrebă acesta. 

,Advocafii sunt totdeauna foarte serioși“. 
Zâmbi din nou Mărioara. 

„Şi, a ceti poezii nu e ocupaţie serioasă, 
domnişoară. 

— Aşa se spune. Precum se mai zice că 
unui domn într'adevăr serios și cuminte nu 
i se cade să patineze, să danseze. 

— Atunci nu sunt deloc nici serios, nici 
cuminte“, răspunse candidatul râzând. 

„Cum aşa? Îţi place dansul?“ întrebă re- 
pede Mărioara. 

„Foarte mult. 

— Si patinatul ? 

— Sportul acesta imi pune capul." 

Mărioara bătù in pálmi. 

„Atunci, de bună seamă patinezi minunat? 

— Aşa se spune“, zâmbi Florea. 

„E un mare noroc pentru mine“, zise Mă- 
rioara. „Între cunoscuţii mei sunt foarte slabi 
patinatori. Apoi doctorul Stan e deadreptul 
ridicol. În loc să-mi ajute și mie, numai mă 
încurcă. Am s'o rog pe mama să vii pe la noi 
să mà iei si pe mine, când vei merge la 
ghiatá." 

Doamna Olimpia, care desi privià prin salá, 
auziă tot cuvântul din conversatia celor doi, 
şi a cărei inimă o strânse de durere bucuria 
fetei, se întoarse îndată spre cei doi. 

„Numai cât domnu! Florea nu-i prea com- 
plezant. Eu i-am făcut odată învitarea să ne 
cerceteze. Apoi se poate că domnul Chirca 
nu-l va puteă lăsă din cancelarie“, Ea-și în- 
toarse iarăși, repede privirea spre sală, deși 
publicul se rărise binişor. 

„Greutatea asta o desleg ец“, zise veselă 
Mărioara. „Am să-l rog pe domnul Chirca, și 
cu siguranță are să-i permită. Pe mine mă 
ascultă dumnealui. 

— Din parte-mi nu ti-ag puteă mulțumi 
deajuns, domnişoară. Eu însumi am dorit 

foarte mult să pot merge. lar co insofitoare 
atât de plăcută ca dumneata... 

— Mergem, Maio", zise Olimpia întorcân- 
du-se repede. Cuvintele din urmă o răniră 
adânc, și ochii ei suri o priviră pe Mărioara 
cu ură, o clipă. Dar nici fata, nici Florea 
nu băgară de seamă privirea aceasta. Fi, 
amândoi, se gândiau la plăcerile patinatului. 

Fata îi mai promise odată că-l va rugă 
pe domnul Chirca, apoi se despártirá. 

E! se aplecá sá-i sárute mána doamnei 
Olimpia. Mána aceea erà rece ca ghiata. Fe- 
meia văzându-l aplecat înaintea sa, vázándu-i 
umerii puternici, simtind cáldura buzelor sale, 
simți deodată cum inima începe să-i bată 
cu putere. Dupăce Florea se ridică, doamna 
Olimpia își puse, ca spre odihnă, mâna în- 
mănușată pe umărul aceluia. O fácü aceasta 
cu o mișcare necáutatá, domoală, ca și când 
ar aveă înaintea sa o rudenie, sau un vechiu 
cunoscut bătrân: 

„Ne-ai dat cea mai splendidă conferentá, 
domnule Florea. Îţi mulțumesc“, zise ea, şi 
retrăgându-și mâna însoți pe bărbatul său 
si pe Mărioara. Felicitarea aceasta aga de 
târzie eră ea sinceră sau îl luă în râs? Din 
vocea ei închisă, nedefinită, lon Florea nu 
puteă înțelege. Dar mâna ei înmănușată o 
simtià mereu acolo pe umărul stâng. Si-i 
păreă că mâna aceea vrea să-l ducă undeva. 
Păreă că-i vorbeşte cineva din adâncimi de- 
părtate: „E bine așa. Vii cu mine“. 


(Va urmă.) 


Ex 


Cronici. 


Cina lui Lionardo da Vinci. 


„Adevăr, adevăr zic vouă, că unul dintre voi mă 
va vinde. Deci se uitau ucenicii unii la alţii, nedu- 
meriti fiind de cine vorbeşte. Si eră lângă sânul lui 
Isus la masă, unul dintre ucenicii săi pe care îl iubià 
Isus. Deci Petru face semn acestuia şi-i zice: spune 
cine este despre care vorbește? Și acela plecându-se 
spre pieptul! lui Isus sice: Doamne cine este? Răs- 
punse Isus: acela este căruia eu intingánd bucata o 
voi dà" ... 

Sugestivà se desprinde scena cinei din cuvintele 
evanghelistului loan si totus nimeni până la Lionardo 
nu i-a intrevázut înfăţişarea. Evul mediu preocupat 
numai de simbol, neglijă îndeobşte întruchiparea, iar 
Renaşterea în prima ei perioadă (Quattrocentul) in- 
cântală de realitatea nouă descoperită, ийа fondul 


dramatic, din grije pentru amănuntele vii. Se tindeà in se- 
colul al XV-lea numai la o naraţiune iconografică pe cât 
de conștiincioasă cu litera textului, pe atât de intere- 
sant gătită cu minuscule peripeții de genre. De aceea 
şi detaliile textului ca intingerea imbucáturii, sau loan 
la sânul Domnului, aveau precădere față de fondul 
dramatic: explozia ce pricinueşte între apostoli pre- 
vestirea trădării. 

Lipsiă expunerea afectelor fiindcă nu se descope- 
rise încă psihicul. Căci ca si 'n copilăria omului şi °п 
primăverile culturale ale neamurilor, interesul pentru 
fata vieţii întrece preocuparea de suflet. 

Determinată eră insă, în primul rând, pasivitatea 
emotivă a ființelor din reprezentările biblice quattro- 
centiste, de acea idolică concepţie a sfințeniei, rămasă 
pe urma spiritualismului gotic. Quattrocentul vedea 
încă dumnezeescul în desomenirea omului, pe când 
înflorirea Renașterii cinquecentiste, aveă să purceadă 
din concepția dumnezeirei drept o poten(are a etern 


www.dacoromanica.ro 


Nrul 13, 1912. LUCEAFĂRUL 257 
omenescului, — dumnezeescul în sublimizarea omului, Ceeace valorifică însă definitiv, toate aceste sinteze 


— aceea ce începe hotâritor pentru viitorime Lionardo 
în Cina sa de taină. 


Dintrun subiect din cele mai apatice și mai lipsite 
de acțiune, din câte religia propuneà picturei renaş- 
terii, Lionardo dobândeşte prin transpunerea episo- 
dului în psihic, una din cele mai violent mişcate şi mai 
intensiv dramatizate opere, din câte păstrează lumea. 

E clipa când mărturisirea lui Isus: „unul dintre voi 
mă va vinde“, deslănţue o furtună de surprindere și 
indignare, printre ucenicii strânşi la masă. 

O mimică cum nu se mai văzuse până atunci şi 
care nici n'aveà să fie întrecută în viitor, descarcă 
de douăsprezece ori acelaş sentiment în fizic, de două- 
sprezece ori in alt fel, variaţia formală a aceluiaș 
motiv sufletesc, slujind la deosebirea a douăsprezece 
caractere. i 

Exclamaţiile ре care Goethe a reuşit să le substitue 
fiecárui gest, sunt numai tálmáciri congeniale pentru 
expresivitatea retoricá a formelor; cáci tocmai in re- 
nunfarea la cuvánt, adecá la gestul ce petrece vorbirea, 
şi in absoluta subsumare a vorbirei in înfățișare, stă 
neintrecuta valoare a creaţiei de față a lui Lionardo. 
Asa de fárá rest e cuprins sentimentul in vizual, 
incát nici cel mai profan privitor nu cred cá s'ar 
puteă întrebă vreodată: „oare ce spune cutare 
apostol?“ Nici „care o fi Petru și care Iuda?" Căci 
tot atât cât mimica vădește spontana emotivitate, 
vădeşte şi natura fiecărui ucenic în parte. Aşa, în- 
treaga fire a necredinciosului Тота, acela care n'a 
crezut în revenirea Domnului după moarte, decât 
când i-a pipăit rănile răstignirei, e aş zice explicată 
în gestul mânei cu un deget în sus, gestul reflexiunii 
omului întotdeauna muncit de un „dacă“ а! îndoelii. 
Si tot astfel impulsivitatea uneori cam poltronà a 
colericului Petru, care in clipa prinderii lui Isus a 
scos sabia şi a tăiat urechea slujitorului Malchu, 
deşi mai târziu avea să tăgăduiască pe Mântuitor de 
trei ori, e unic exprimată prin felul pripit, dar tainic 
cum acesta întreabă pe loan despre cine e vorba, 
ре când mâna sa dreaptă, a şi prins pe furiş cuțitul, 
spre a sfârşi radical cu trádátorul. 

Aceste sinteze de vieţi, sumate în acţiune fizică, 
câştigă adevărate consistenfe individuale, prin legă- 
tura în care sunt puse cu о imperioasă caracterizare 
а fejfelor. Din convenţionaleie măşti ale apostolilor, 
Lionardo face tipuri de temperament. De pildă luda, 
care în trecut se deosebiă de ceilalți ucenici, numai 
prin locul izolat ce-l ocupă la masă, e în Cină 
stigmatizat ca trădător prin insági trăsăturile feţii. 
Legenda spune că din plebea piefii a cules Lionardo 
fizionomiile celor doisprezece apostoli; de fapt sin- 
ceritatea şi preciziunea copierii realiste, a modelelor 
oferite de natură, joacă un neînsemnat rol, în raport 
cu geniala elaborare intelectuală, care pe deoparte 
ridică datele vieţii accidentale la rangul de tipuri 
generale, pe de alta întoarce aceste tipuri generale 
la vieafa individuală prin angajarea lor afectivă 
în acţiunea dramatică a subiectului. 


imaginative, e armonia concepției lor în neapărată relaţie 
formală, e consolidarea lor, іпіго compoziţie unitară 
și strânsă. 

Astfel valma celor doisprezece apostoli e lucidatá 
prin gruparea lor in patru pâlcuri de câte trei! o 
prupare care slujeste totdeodatá şi la simetrica cen- 
tralizare a personagiului principal: /sus. În trecut 
simetria sufereà din pricina lui iuda aşezat în faţa 
lui Isus (Wölfflin), orânduindu-l însă printre ceilalţi 
ucenici, Lionardo stabileşte pe deoparte echilibrul 
compoziţiei printr'o egală ritmizare a masselor și pe 
de alta, prin liberarea mesii іп față transformând şi 
caracterul acestei reprezentări, din o scenă intimă cum 
devenise în Quattrocento, în grandioasă apoteoză ce 
se expune, 

O riguroasă coordonare arhitectonică a formelor, 
dă consistenţă unitară pluralitá(ii care alcătueşte aici 
subiectul, simplificând vizibilitatea întregului. E o 
marcă a spiritului cinquecentist, repulzia faţă de haotic. 
Stabilitatea întregului atârnă їп deosebi de raportul 
organic dintre părți, un raport care slujeşte gradării 
valorilor, adecă relevării esenfialului, prin subordonarea ` 
unităţilor insofitoare, la unitatea dominantă. 

Aşa prin strângerea apostolilor în grupe simetrice, 
deoparte si de alta a lui Hristos, Lionardo reduce 
individualitatea fiecărui apostol în parte, crescând în 
chipul acesta autoritatea predominătoare a lui Isus. 

Incadrat de grupările simetric orânduite, izolat de 
mişcarea excentrică a celor doi apostoli ce-i stau la 
dreapta şi la stânga, accentuat de nimbul viu pe care 
ritmul celor trei ferestre — lumina cea mai mare din 
tot irescul! — precum şi de arcada ce i se rotunzeşte 
deasupra capului, Isus e imperios consacrat ca figură 
stăpânitoare a întregii reprezentări. Şi totul e aşa de 
strict raportat la figura principală, încât şi liniile ta- 
vanului, а pardoselii şi a păreţilor laterali, sunt gån- 
dite ca să convergeze toate în figura centrală a lui Isus. 
(Strzygowski). 

În ce privește întruchiparea lui Isus, aş vrea să 
relevez numai monumentalitatea realizată prin pira- 
mida închisă a conturului, sentimentul demn stăpânit, 
abiă răsunând în înclinarea capului şi mişcarea resig- 
nată a mânilor, („e tăcerea grozavă ce nu mai lasă nici o 
nădejde“ Wölfflin), precum şi sublima idee de a glori- 
fică înfăţişarea Mântuitorului, proiectându-i capul pe cer. 

Gestul mânilor lui isus decide intensitatea tumul- 
tului, dintre apostolii ce-l înconjoară. Violent în stânga 
unde mâna sa afirmă: „aşa va fi, unul dintre voi mà 
va vinde“, — plus că şi fața sa e întoarsă tot într'a- 
colo, mai liniştit în dreapta, unde mâna abiă se ridică 
prevestind par'că neinduplecata fatalitate. Toţi apos- 
tolii însă deopotrivă s'au ridicat surprinși dela locurile 
lor, prin această învălmășeală aparentă Lionardo eman- 
cipând scena Cinei de monotonia tradiţionalei concepţii 
a sfinților în apatică atitudine extatică, în acelaş timp 
prin creșterea acţiunii fizico-patetice, crescând şi con- 
ținutul dramatic al subiectului. 

Grupurile în care apostolii se strâng, pe cât siste- 
matizează în organic structura generală a compoziţiei, 

pe atât potenfeazá contactul moral dintre figuri. 
Compactul grupelor fiind scos în evidenţă, de scoar- 
fele care vrâstează regulat párefii mărginași. Aceste 
scoarje mai au însă şi funcţia de a adânci încăperea 
unde are loc Cina; adecá a desluși spaţiul ambiant 
ca să se resimtă noua concepţie plastic cubică a fi- 
gurilor, — spre deosebire de concepţia planimetricá 
Quattrocentistă. Că apostolii nu mai stau unul lângă 
altul, ci se întrepun la Lionardo unul in fața celuilalt, 
e tot în pilda realizării celei de a treilea dimensiuni, 
e tot numai spre a accentuă volumul rotund ce umple 
spaţiul corpului omenesc. 

Ca "п sculptură, pictura cinquecentistă închide con- 
tururile așa de cu plăcere horbotate în Quaitrocento, 
са п sculptură se masivizează formele — nu fără a 
cultivă organismul. 

De avut în vedere că acceaş concentrare care pe 
deoparte potoleste siluetele, pe de alta intensivizeazá 
expresia energiei vitale. Priveascá-se de pildă ce nă- 
valnică e acţiunea apostolilor, deși nici un gest nu 
intrerupe regulatul si compactul contur al compoziţiei. 

În parte energia acţiunei fiecărui ucenic, e stimu- 
lată de masa ce stingherește libera mişcare. Cinque- 
centul (şi cu deosebire Michelangelo) impiedecánd mig- 
carea, creşte efortul. Se traduce astfel în limba for- 
melor esenţa dramei, anume: pozitivul simţirei, a vieţii, 
câştigat din contrazicere, din impiedecare, — nenoro- 
cirea (recte stavila) ca promotorul mărimei sufle- 
tului omenesc. De aici si caracterul tragic muncit al 
reprezentărilor Cinquecentiste, spre deosebire de ca- 
racterul tânăr, senin, vesel şi plutitor al reprezentărilor 
quattrocentiste. 

Ceeace Cinquecentul pierde din spontaneitatea vieţii, 
prin supunerea formelor la o strictă simetrie a ansam- 
blului, recâştigă pe de altă parte prin diferen(iarea 
elementelor similare şi complimentare din simetria an- 
samblului. Principiul e varietatea în unitate, iar mijlocul 
e contrastul. Astfel pe când gruparea periferică a 
apostolilor din dreapta iui Isus cată spre centru, gru- 
parea periferică din stânga catá 'n afară. Pe când 
apostolul Filip (ai treilea din stânga) se ridică si se 
apropie de Isus, luda (a! treilea cap din dreapta) se 
lasă jos şi se indepárteazá, fără a mai stărui şi asupra 
contrastului psihic realizat de pildă prin încadrarea lui 
Isus între extremele emotive: depresiunea lui Ioan 
de-a dreapta, şi exaltarea lui lacob a lui Zebedeu de-a 
stânga. 

Se diferenţiază elementele similare și pendinte din 
compoziţie, după aceeag regulă a contrapostului 
după care Renaşterea armonizează mișcările organelor 
din corpul omenesc izolat, adecă: mișcarea piciorului 
stâng de pildă in legătură cu mişcarea mânei drepte, 
sau a mânei stângi cu a piciorului drept. 

În slujba contrastului e trasă mai departe $i lumina. 
Astfel lumină pe páretele din stânga, in partea unde 
şi acţiunea e mai vie, umbră pe cel din dreapta, unde 
acţiunea e stăpânită. Cum a fost însă mai in detaliu 
tratată lumina și în special colorile imbrăcămintei 
apostolilor, e greu de precizat faţă cu starea prăpă- 
dită în care ne-a ajuns astăzi frescul lui Lionardo. 

Pomenit doar fie, numai simbolica intunecare a feţei 
lui luda, în opoziţie cu luminarea feţei lui Hristos şi 
a celorlalţi apostoli. 

...Analizei de artă e dat să urmărească numai 
logica sentimentului dintr'o operă (şi 'n margi- 
nele unui articol de revistă schingiuit de fragmentar), 
sentimentul însuşi rămânând să-l descopere fie- 
care privitor in sine. 

Marin Simonescu-Rîmniceanu. 


[n] 
Literatură. 


Mișcarea dramatică în Franţa. 
Paris, Martie. 

În cursul unei lungi convorbiri, pe care am avut-o 
de curând cu d-l Marcel Prévost si pe care cetitorii 
acestei reviste o vor găsi poate intr'un număr viitor 
al „Luceafărului“, venind vorba de evoluţiunea ro- 
manului in Franţa, eminentul academician a exclamat: 
„Dar mi se pare că nu prea avem astăzi romancieri 
propriu zigi. Cei mai mulţi îşi neglijează genul pentru 
critica literară si mai ales pentru teatru. Scena ispi- 
teşte azi toate talentele. Ea este hrănită cu măduva 
întregei literaturi contimporane, în detrimentul celor- 
laite genuri. Este un bine acesta? este un ráu?..." 

Aceeaş întrebare a pus-o nu de mult şi o mare 
revistă parisiană, cetitorilor ei. Sau mai bine zis, pu- 
blicaţiunea în chestiune a cerut mai multor scriitorii 
și artiști distinși să-i răspundă dacă, după părerea 
lor, teatrul este superior sau inferior romanului. Re- 
zultatul anchetei a fost dictat în mare parte de bunul 
simţ. Cei mai mulţi au răspuns că opera depinde de 
artist, că o piesă de teatru ca şi un roman pot fi nişte 
capod'opere dacă sunt scrise de oameni cu talent. 

Dar aceasta nu însemnează că mişcarea dramatică 
din Franţa nu poartă vina că romanul şi poema sunt 
astăzi neglijate... Dorinţa de a scrie piese de teatru 
a ajuns o adevărată pasiune. Pe deoparte lucrul se 
explică prin mentalitatea epocei noastre їп care nota 
dominantă este voinţa de o imbogăţire subită şi de 
o glorie ieftină. Si teatrul poate satisface aceste două 
cerinţi. Publicul francez a fost în totdeauna iubitor 
de teatru; îmi inchipuesc însă că niciodată scena n'a 
exercitat o mai mare atracţiune ca în zilele noastre. 
Sunt în Paris zeci de teatre şi în fiecare seară ele 
sunt archi-pline. 

Faptul este că „scena se hrăneşte cu măduva în- 
tregei literaturi contimporane, în detrimentul celorlalte 
genuri literare“, după expresia d-lui Marcel Prévost. 
În cazul acesta се! dintâi gând al nostru ar îi urmă- 
torul: Să rafionám. În Franţa talentele literare mau 
lipsit niciodată. Este deci logic că dacă romanul şi 
poezia propriu zisă sunt părăsite pentru teatru, scena 
franceză să sufere de o congestiune de talente. Aşadar, 
urmând raţionamentul nostru, ajungem la concluzia că 
niciodată literatura dramatică n'a produs mai multe 
capod'opere ca în prezent... Să fie într'adevăr aşa? 

Hei! hei! lucrul nu pare așa de sigur cum ne-am 
închipui. Nimeni nu poate пера cá producfiunile dra- 
matice noi sunt numeroase la Paris; dar prezintă ele 
şi o ргорогјіџпе perfectă între calitatea şi cantitatea 
lor? Ni-e teamă că nu. Taine ar spune, în cazu! care 
ne interesează: „Nimic mai ușor! Cercetaţi cu profun- 
zime уіеаја contimporană. Dacă veţi găsi întrânsa о 
ciocnire de pasiuni mari, de idei vaste, o preocupa- 
fiune filozofică superioară, fifi siguri cà ele se vor 
oglindi şi în piesele de teatru cari se scriu. Dacă însă, 
dimpotrivă, mentalitatea epocei noastre este mai de- 
grabă superficială, dacă emofiunile sunt astăzi uşoare 
şi variate, dacă pasiunile sunt mărunte, literatura dra- 
matică a zilelor noastre va fi plăcută, abundentă gi 
artificială. Dar opere mari. durabile nu ne va da.“ Si 
mi se pare că epoca їп care trăim sar puteă clasă 
în a doua categorie; cu rezerva însă, că noi cei cari 
o formăm suntem mai puţin în măsură dea o defini, 
ca cei cari vor veni după noi. 

Dar scopul nostru ar fi să dăm cetitorilor acestei 
reviste o idee mai concretă a mişcărei dramatice din 
Franţa, în întregul ca şi în amănuntele ei. Pentru 
aceasta cred că lucrul cel mai nimerit este să trecem 
în revistă stagiunea din acest an, acum aproape pe 
sfârşite. Îi rog dar pe acei cari îmi fac cinstea să mă 
cetească, să se oprească cu mine in faţa afigelor mul- 
ticolore cari umplu cuprinsul Parisului. Sburdainica 
lună Martie nu ne va da răgaz să stăm multă vreme 
pe acelaş loc, căci vântul suflă, ploaia biciueste feţele, 
grindina se aşterne de zece ori pe zi pe trotuarele 
metropolei. Ne va fi însă deajuns ca să ne aruncăm 
ochii pe afişe spre a vedeă ce piese se joacă la prin- 
cipalele teatre de aci, după care vom comentă opera 
şi vom vorbi de autorul ei. 

Să incepem cu Comedia franceză. În momentul 
de față scena celebrei institufiuni este ocupată de 
marea figură a gloriosului ei patron. Se joacă Le 
Ménage de Moliére, delicioasa piesă in versuri 
a d-lui Maurice Donnay. Academicianul francez ne 
poartá pe drumul pe care marele comic igi plimbà 
odată dureroasele-i desiluziuni conjugale. Molière este 
soţul Armandei Béjart, al cochetei Armande, fiica 
fostei lui amante Madeleine Béjart. Poetul află cá tà- 
пага lui soţie il ingealá, el iși dá seamă cá nu mai 
este destul de tânăr ca să poată cuceri statornic iu- 
birea ei, si iși mai dă seamă că o iubeşte cu o pa- 
timá iremediabilă. Dar cine nu cunoaște durerosul roman 
al celui mai mare geniu teatral după Shakespeare? 
Însuş d-l Donnay ni 1-а făcut cunoscut acum un an 
în admirabilul său studiu asupra lui Moliere. Elemen- 
tele acestea i-au servit acum pentru a compune o 
piesă de teatru. Și piesa are un mare succes, ea este, 
pare-se, cea mai interesantă premieră a acestei sta- 
giuni. 0-1 Maurice Donnay are versul clasic, un colorit 
istoric ireproşabil și o mare putere de emotivitate, 
pe care ne-a dovedit-o odinioară şi in admirabila sa 
piesă Amants. Înainte de Le Ménage de Mo- 
li&re, Comedia franceză a reprezentat ușoara şi plá- 
cuta piesa a d lor de Flers şi Cailiavet: Primerose. 
Bine înţeles cá operele moderne alternează pe această 

scenă cu capod'operele marilor clasici: Corneille, Ra- 
cine, Moliére, etc., lucru de care suntem departe de 
a ne plânge. 

Mai puţin noroc are teatrul Odéon. 0-1 Antoine, 
directorul acestei institufiuni naţionale, are pasiunea 
de a jucă mai ales piese scrise de autori tineri şi 
obscuri, cari i se par d-sale că merită focul rampei. 
Adevărul ne silegte să mărturisim că пісі unul din 
autorii dramatici inediţi pe cari i-a ospitalizat, n'a avut 
şansa de a fi scris un capod'operă, şi nici măcar o 
operă frumoasă. Dimpotrivă, d-l Antoine a asistat la 
adevărate căderi. Acum un an a jucat piesa unei femei, 
d-şoara Léneru: Les Affranchies. Opera aceasta, 
pedantă şi mediocră, cu pretenţiuni filozofice şi morale, 
supraincárcatá cu maxime stângace şi încurcate n'a 
plăcut nici pe departe. Dar d-l Antoine este tenace 
în simpatiile d-saie, după cum tenace este şi d-şoara 
Leneru în voinţa ei de a scrie; şi în stagiunea aceasta 
spectatorii teatrului Odéon au asistat cu groază la 
reprezentarea unei noui piese ale aceleiași autoare: 
Le Redoutable. Piesa tot aga de mediocră ca şi 
predecesoara ei, a căzut ca şi cea de acum un an. 
S'au mai jucat și alte piese noui pe scena Odéonului, 
dar nici una cu succes, exceptând opera d-lor Dumas 
și Leconte: Esthére, princesse |. Israël, о piesă 
întradevăr frumoasă, diametral opusă ca concepţie 
Esthărei lui Racine şi in care d-șoara Mărioara 
Ventura a obţinut un succes fără seamân. Teatrul 
Odéonului, infăţişează afară de piesele moderne şi 
piese de Corneille, cu admirabila punere in scenă 
care-l distinge pe d-l Antoine. 

Admirabilul poet, care este d-l Henry Bataille, n'a 
avut in stagiunea aceasta nici o piesá nouá, afará de 
libretul La Lépreuse, pe care l-a scris pentru opera 
comică. S'a vorbit întrun rând de plagiat, legat cu 
numele acestui mare scriitor; se afirmase că La Lé- 
preuse ar fi fost copiată literalmente după o piesă 
veche bretonă. Minciuni gi calomnii! D-1 Bataille, care 
este după mine cel mai mare creator de vieaţă al 
teatrului francez contimporan, are mulţi duşmani; dar 
ce pot dușmăniile impotriva taientelor mari? La anul, 
autorul minunatei piese Maman Colibri, va veni cu 
o piesă inedită. Toate premierele d-lui Bataille sunt 
un eveniment literar. Cea din urmă piesă a acestui 
autor a fost L'enfant de l'amour, reprezentată în 
stagiunea trecută, 

La teatrul Porte Saint-Martin se joacă pentru 
a 133-a oară piesa La Flambée a domnului Henry 
Kistemaeckers; şi la teatrul Gymnase, noua piesă а 
d-lui Bernstein: L'Assaut. Critica a vorbit cu elogii 
mari despre opera acestui autor, cea mai bună piesă 
pe care a scris-o până acum. Am văzut-o şi eu. Măr- 
turisesc dintru început, că niciodată nu mi-au plăcut 
piesele d-lui Bernstein. Am avut intotdeauna impresia 
că operele acestui scriitor sunt compuse mai mult cu 
dibăcie decât cu simfire, cá persouagiile d-lui Bern- 
stein sunt seci, lipsite de viea(a intensă gi de sine 
stătătoare, că nici un sufiu de poezie adevărată nu le 
nimbează, că nici o emofiune adevărată nu le face să 
tresară. Știu bine că admiratorii lui îmi vor vorbi de 

pasiunea, de vigoarea eroilor d-sale. Le voiu răspunde 
că pasiunea şi vigoarea lor sunt mai mult de cine- 
matograí decât de teatru, că d-l Bernstein este un 
admirabil tehnician al scenei, dar un mediocru creator 
de vieață. Recunosc că L'Assaut este minunată са 
compoziţie, cá pe alocurea te fură; dar emofiunea 
aceasta se datorește nu atât d-lui Heny Bernstein, cát 
artei neintrecute cu care un mare actor, d-l Lucien 
Guétry, interpretează rolul principal. Ceeace nu-l im- 
piedecă pe 4-1 Bernstein de a numără mulţi admiratori 
in generoasa noastră Franţă. 

La teatrul Vaudeville sejoacă Bel-Ami, piesă 
lucrată după celebrul roman al lui Guy de Mau- 
passant, de cătră d-l Nozitre. Nimeni nu se va miră 
dacă voiu spune că piesa e inferioară romauului. 
Autorul ei este un cronicar destul de cunoscut în 
Franţa, care scrie într'o limbă admirabilă, dar care 
este lipsit de orice talent creator. D-i Noziére are 
specialitatea de a scoate din romanele celebre, piese 
de teatru. Aşa a făcut cu Sonata Kreutzer, cu 
Liaisons Dangereuses, și cu altele. Succesul 
d-sale a fost până acum numai bánesc, și mi se pare 
că d-l Noziere nici nu caută altceva. 

Dealtmintrelea, niciodată nu s'au extras mai multe 
piese de teatru din romane şi nuvele celebre, ca în 
zilele noastre. Aceasta ar fi o dovadă mai mult a 
goanei scriitorilor cătră scenă. Când nu au subiecte 
originale, ei le caută prin romane. Numai jucaţi să 
fic. Aga, în stagiunea aceasta s'a jucat La Petite 
Roque, scoasă din faimoasa nuvelă a lui Maupassant 
şi La Brebis égarée extrasă de d-l Gabriel 
Hanotaux din romanul Le Curé de Tours al lui 
Balzac. Inutil să spunem că succesul acestor piese 
nu a fost mare. Altceva este când însuș autorul 
romanului îşi lucrează piesele, cum a fost cazul d-lui 
Paul Bourget cu Un cas de conscience si a d-lui 
Marcel Prévost cu Pierre et Thérése. 

La teatrul Sarah Bernhardt, afișul il fine mai 
ales L'Aiglon al maestrului Rostand. Nu cred ne- 
cesar sá vorbesc de piesele marelui poet: cine nu le 
cunoaşte? Decât, anul acesta publicul parisian se 
aşteptă la o nouă operă a acestui autor, la piesa 
Faust, despre саге cu toţii vorbesc avant la 
lettre. Se va pare că ea va vedeă focul rampei în 
stagiunea viitoare, numai dacă nu va avea soarta lui 
Chantecler, de zeci de ori amânată! Nu mai am 
nevoe să adaug că o piesă nouă a lui Edmond Rostand 
constitue un eveniment literar, nu numai în Franţa, 
dar chiar în cele cinci continente. Despre noua sa 
piesă Faust se spune că ar confine frumuseți ne- 
intrecute; ceeace nu ne-ar miră din partea ilustrului 
poet! 

D-nii Alfred Capus şi Pierre Veber, două nume de 
autori dramatici foarte cunoscute, au colaborat la o 
piesă: En garde, care obţine mult succes pe scena 
teatrului Renaissance. La Palais-Royal deli- 
cioasa comedie Le petit Café a d-iui Tristan 
Bernard, ţine de mai multe luni afigul. D-! Tristan 
Bernard, numit şi Charles Dickens francez, are un 
spirit incántátor, o putere de observaţiune admirabilă, 


o filozofie ironică si indulgentă. Acest autor e foarte 
iubit în Franţa și merită pe deplin simpatiile de cari 
se bucură. 

O piesă într'adevăr frumoasă, cu о notă de ro- 
mantism duios este fără îndoială Le coeur dispose 
a d-lui Francis de Croisset, jucată cu un succes cres- 
când pe scena teatrului Gymnase. La Theâtre 
des Variétés se reprezintă Le Roi, spirituala co- 
medie a d-lor Caillavet, de Flers şi Aréne, care de 
şase ani fine afişele la Paris, care a făcut înconjurul 
Europei și care a produs autorilor multe aplauze şi 
multe sute de mii de franci. La Comedie-Royale 
se joacă tot cu succes о nouă farsă a tânărului Sacha 
Guitry, care are în realitate mai mult noroc decât 
talent. Piesa Nail cu subiect marocan a d-lor Isidore 
de Lara si Jules Bois se repetă pe scena dela Gaité- 
Lyrique. La Comedie-Mondaine se reprezintă 
Un Ange de d-l Alfred Capus.... 

Din autorii streini s'a înfățișat în stagiunea aceasta 
o piesă de Bernard Shaw, саге пи se bucură de mult 
succes printre parisieni, o comedioară întrun act: 
Coup de canif a d-lui Jean Lahovary, care n'a 
plăcut şi o piesă a unei autoare daneze, al cărei 
nume imi scapă. 


Îmi place să cred cá am reuşit să dau o idee a 
migcárei dramatice franceze din aceastá stagiune. 
Într'un număr viitor voiu vorbi despre evolufiunea 
romanului in Franţa. De data aceasta însă, cetitorii 
„Luceafărului“ vor fi mai fericiți, căci nu vor aveà 
modestele mele păreri asupra acestui subiect, ci pă- 
rerile unui scriitor eminent, ale d-iui Marcel Prévost, 
dela Academia franceză, pe cari mi-a făcut cinstea 
să mi le desvolte în cursul unei lungi convorbiri pe 
care am avut-o cu d-sa întrun salon din Versailles, 


Adrian Corbul. 


Educaţie. Școală. 


Ce e „educaţia patriotică“ în Ungaria? 
— Câteva documente. — 


La intrebarea aceasta până acum nu s'a dat din 
nici o parte un răspuns întreg. Din parte-ne contri- 
buim aici cu câteva documente cari pot lămuri până la 
un loc această însemnată chestiune. 

1. Specimene din cartea de istorie a patriei pentru 
şcoalele primare: „A magyar nemzet története“ 
de Benedek Elek (Budapesta 1908), impusă şcoalelor 
de stat sub Nr. 2843/1908 de cătră d-l ministru de in- 
ѕігисіе şi apărută, cu banii ministerului, si în ediţii bi- 
lingve (ungureşte-româneşte, ungureşte-nemţeşte etc.): 

„Și orbul a putut vedeà, că regele Leopold a legat 
pace în paguba nafiunei ungare. Erà deja vremea so- 
sită, ca să se unească toată națiunea şi să rásune in 
largul țării alarmul: Nu atinge pe Ungur!“ (pag. 115). 
„Eră evident că guvernul vienez aveă un gând cu mult 
mai mare, decât alungarea Turcilor: dejosirea Un- 

gariei la provincie austriacă“ (pag. 117). ,N'a reuşit 
conjura(ia, ce de altcum nici nu se potriveste firei 
Ungurului, dar guvernului vienez din contrá s'a dat 
prilej ca să sugrume libertatea naţiunii“ (pag 117). 
„Când văzu guvernul vienez, că bărbaţii atât clerici, 
cât şi mireni cu acelaș zel se silesc întru apărarea 
constituţiunii, a început а afájà cu uneltiri răutăcioase, 
ura confesională“ (pag. 117). „Leopold, ce-i drept, s'a 
deobligat că va fineà în cinste constituţia țării, dar 
zău, n'a cinstit-o. Despotic şi fără parlament a aruncat 
în 1699 darea și pe nobili“ (pag. 121). Capitolul „Aţâţări 
fără suflet“ (pag. 153) incepe astfel: „Abiă se apucă 
de lucru primul minister (1848), au și pornit a se învăl- 
таз! nori ре cerul unguresc. 

„Dinapoia regelui bătrân și fără inimă a inceputa 
lucră Viena cu „mâna tainică“, ca să răstoarne totul, ce 
au plăsmuit atâtea minţi şi suflete mari. S'a început 
а{ајагеа Ungurilor nemaghiari (!) peste întreaga ţară. 
Pe poporul ademenit 1-а făcut să creadă, că Vienei are 
a-şi mulțumi libertatea si nu nobilimei ungurești. Cà 
nobilimea numai de silă a eliberat pe popor din iobăgie. 
Aţâţarea şi-a avut rodul... Guvernul unguresc a probat 
cu pace şi cu cinste, dar nu i-a reuşit“. 

Mai departe: „tinerelul împărat a nădăjduit o bi- 
ruință ieftină... În Ardea! Românii ademeniţi omorau 
ре cetăţenii fără scut, aprindeau şi jăfuiau orașele și 
satele“ (pag. 157). „Vitejia, simţul de jertfă, bărbăţia 
ungurească a înfrânt din propria sa putere răscoalele 
Ungurilor de limbă nemaghiară, a umilit oștirea au- 
striacá..." (pag. 15). „A învins despotismul. Tara de- 
veni valea plângerilor... S'a născut compătimire faţă 
de naţiune şi ură față de apăsătorii ei. Însuşi nafionali- 
tăţile au urit domnia austriacă, care si pe dânsele le-a 
băgat în robie, chiar aga ca și pe Unguri. S'au înşelat 
groaznic. Constituţiunea din 48 a dat libertate tuturor 
cetăţenilor patriei, doinnia austriacă însă a despoiat 
de libertate pe toţi aceia, cari au luptat până la sfârșit 
împotriva Ungurilor alcătuitori de stat“ (pag. 162). 

Capitolul! cu care se încheie această admirabilă carte 
cuprinde între altele şi acestea: „Arpad a câștigat cu 
о mână de popor {ага aceasta, care azi dă locuinţă 
şi pâne la un popor de 20,000.000 de suflete. in is- 
toria universală este cazul, când o mână de popor a 
câștigat nenumărate teritorii şi ţări, dar caz ca al Un- 
gurilor este unul, al lor, cari nu numai au câştigat, ci 
au şi ţinut mai mult, decât o mie de ani acest pă- 
mânt cucerit. 

Faptul acesta de minune işi are tâlcul în carac- 
{егш seminfiei ungurești. Seminţia ungurească 
a adus cu sine din patria străveche indulgență faţă 
de alte seminfii si religiuni, sinceritate populară, ma- 
rinimozitatea, cinstea trásurilor alese ale altor po- 
poare și astfel nu-i mirare, că cei mai aleși ai stră- 
inilor, ce s'au pripásit pe pământul acesta în decursul 
celor o mie de ani, deveniră Unguri cu trup și suflet... 
Despre minunata putere fărmăcătoare (!) a sufletului un- 
guresc mărturiseşte şi împrejurarea, că între figurile 
mari ale istoriei naţiunii ungurești e un rând întreg de 
bărbaţi cari, după obârşie, au fost străini, dar deve- 
niră Unguri din tot sufletul si din toată inima gi au 

câştigat mărire numelui unguresc. Bărbaţii aceştia s'au 
crescut cu toţii la sinul culturii şi spiritului unguresc, 
cu puterea culturii ungureşti şi-au câştigat numele, 
cinstea şi avufia şi ca Unguri le-a trecut numele si 
vestea peste granițele ţării. Oştire întreagă de di- 
plomaţi, căpitani, învăţaţi, poeţi şi artişti dovedesc pu- 
terea suftetului unguresc, ce cucereşte veşnic. Hu- 
nyadi-i, Zrinyi-i sunt tot aga de patrioți ca şi Rá- 
kóczy-i si Bethleni-i, deși cei de mai inainte fuseseră 
de obárgie străină.“ 

Cartea aceasta a plácut foarte multora. Între aceştia 
a fost însuş ministrul de pe atunci contele Apponyi, 
care, dupăcum mărturiseşte însuș autorul cărții, a ce- 
tit-o întreagă şi a aprobat-o „cu toată căldura“ (V. 
В. Lampel: Az elemi népiskolai tankönyvek jegyzéke, 
1909/10, pg. 55). 

La câteva luni după apariția acestei cărți, d-} Be- 
nedek a primit din partea contelui Apponyi însărci- 
narea de a mai scrie o carte istorică pentru scoalete 
poporale, pătrunsă de acelaș spirit. D-1 Benedek s'a 
executat si Ja 1909, a dat sub titlul „Történeti ol- 
vasmányok* o carte auxiliară pentru elevi, care carte 
e aproape tot cea de mai sus (i s'a dat un nume nou 
pentruca autorul ei să mai poată încassă și un al doilea 
onorar!) Această carte a apărut şi еа în ediţii bi- 
lingve şi ministrul a trimis-o în sute de exemplare 
tuturor autorităţilor școlare confesionale, in scopul de 
a o împărți bibliotecilor școlare. Numai cât această 
carte n'a avut norocul de a puteà împărtăşi copiilor 
educaţie „patriotică“, conform dorinţei ministrului. S'a 
găsit anume un Ungur cu numele A. Tovâros, care 
şi-a permis a scrie despre ea un articol aspru în 
Osterreichische Rundschau din Viena (Maiu, 
1910), calificându-o nici mai mult nici mai puţin decât de 
„piraterieistorică“, Între altele ziceà 4-1 Továros: 

„După aceste mostre de bănuieli, de ofense şi de 
calomnii, trebuie să recunoască oricine că din o parte 
oficială încă nu s'a scris nici când şi în nici o ţară din 
lume astfel despre familia domnitare; aga ceva a rămas 
privilegiul unei clice din Ungaria de azi, şi anume mi- 
nisterului de culte şi de instrucţie publică... Dar cum 
a putut oare împrăștiă Apponyi în {ага întreagă acest 
mijloc incendiar, dintr'o situaţie pe care i-a dat-o re- 
gele? E o singură explicare: ura, numai şi numai ura 
cea oarbă l-a putut pune în mişcare pe autorul inte- 
lectual al acestui pamflet. Ura împotriva puterii care 
a stat în calea planurilor lui egoiste, a amorului lui 
propriu şi a credin(ii lui întro misiune mai înaltă ce 
crede cá i s'a rezervat. Numai în chipul acesta se 
poate explică, ca o carte de cetire, in loc să fie cu 
considerare ia sufletul tânăr ai cetitorului, să scor- 
monească toate patimile copiilor, şi să inoculeze în ei 
instinctele cele mai brutale și mai grosolane... Gân- 
ditu-s'a ministrul şi consilierul intim al Majestății Sale, 
d-l Apponyi, atunci când a dat însărcinarea de a se 
scrie această carte, la jurământul pe care l-a depus 
în faţa regelui саге l-a încărcat de onoruri? 

Lumea străină va luă cu mirare şi cufgroazá la'cu- 
nogtinjá, că cele mai josnice instincte se întâlnesc nu 
la poporul simplu dela ţară, ci din contră la aga nu- 

mita inteligenţă, adecă la conducătorii naţiunii... E 
greu să găseşti cuvinte potrivite pentru caracterizarea 
manoperilor unui om, ce se foloseşte de încrederea 
regelui care l-a numit ministru, pentruca să-l atace 
prin trabanfii săi іп modul cel mai josnic“. 

În chipul acesta a scris 4-1 Továros despre marele 
„patriot“ Apponyi — exprimându-şi în acelaș timp şi 
convingerea că se va păsi cineva în Ungaria care să 
puie la locul său „acest pamflet care ameninţă să în- 
venineze tinerimea maghiară din şcoli“. 

Urmarea a fost că ministrul a revocat „deocamdată“ 
de pe la Consistorii sutele de exemplare trimise, sub 
motiv că cartea s'a trimis „din gregalá" si „fără a se 
fi cetit recensiunea oficială asupra ei“. Interesant e 
că s'a revocat însă numai această carte, care nu eră 
manual obligat, în vreme ce prima, care e impusă tu- 
turor școalelor de stat, nu s'a revocat, ci a rămas şi mai 
departe în uz, cu scopul de а împărtăși „educaţie 
patriotică“, sub care vedem că avem a înţelege aici: 
antidinasticismul in forma cea mai acută іп 
contra Habsburgilor,desnafionalizarea Ne- 
maghiarilorgicel mai bombastic patriotism 
de fraze. 

2. Un inspector regesc de scoale respingând pro- 
grama specială de lecţiuni a unui învățător român, 
scrie: „Partea despre losif al [I-lea e puţin potrivită din 
punctul de vedere al învățământului patriotic". Această 
parte „trebuie lăsată afară și înlocuită cu o materie 
mai potrivită“. 

8. În Octomvrie 1911 a împlinit zece ani de activi- 
tate inspectorul regesc de scoale al comitatului Zem- 
plen, locuit de Stovaci. Cu acest prilej inspectorul a 
înaintat comisiei administrative comitatense un raport 
despre ce a făcut de când e în serviciul educaţiei po- 
porului. Intre altele spune în acest raport: „Acum zece 
ani existau in întreg comitatul 127 de scoale a căror 
limbă de propunere nu eră cea maghiară. Astăzi se 
învaţă în toate şcoalele numai ungureşte... Mai de- 
parte am căutat ca învățătorii acestui comitat să nu 
fie Maghiari numai după sentimente, ci şi prin numele 
lor să-şi dovedească strânsa alipire faţă de națiunea 
maghiară. În acest scop i-am somat printr'o circulară pe 
toti acei cari aveau nume străin, să şi-l maghiarizeze“. 

4. Inspectorul de odinioară dela Făgăraş, Szabó 
Elemer, care a fost transferat înainte cu un an și 
jumătate întrun comitat locuit de Slovaci, а dat si е! 
acum câteva săptămâni o circulară, prin care a cerut 
învăţătorilor să-și maghiarizeze numele. 

5. Intr'o Stilistică ungurească pentru școalele primare, 
scrisă de un învățător cu numele Maurer Mihâly 
(„A helves magyar beszéd és irás gvakorlókónyve", 
Timişoara, 1911), se dă la pag. 64, ca exemplu de stil, 
o petiție făcută pe o coală mare, prin care Platz 
Mihály cere dela d-l ministru de interne voie ca să-şi 
schimbe numele în „Telkes“! Din cartea aceasta 
învaţă Svabii din Bănat! 

6. Ca d-l Maurer Mihály, care-i învață pe Șvabi 
cum să-şi maghiarizeze numele, mai sunt o mulțime 
de inși, tot aşa de băştinaşi ca şi d-sa, în ce privește 
originea lor. D. e. cărţile de cetire ungurească pentru 
Svabi le-a făcut Brunowszky Reas (Timişoara, 

1910), cele de Fizică şi Chemie Szeiler Miklós, cele 
de Aritmetică: Bachmann Péter, Schwarz Alajos 
$i Tussel Gáspár (Timișoara), Geografiatşi Istoria: 
Dr. Pacséri Károly si Dénes Károly (Slovac maghia- 
rizat), Abcdarul László Elek, Gramma Dóme şi 
Sebesztha Károly s. a. m. d. Dacă răsfoiești cata- 
loagele de cărți didactice şi pedagogice ungurești, 
cel puţin jumătate din numele autorilor vezi că sunt 
străine, mai ales nemţeşti. Și câţi din cei cu nume 
curat unguresti, nu sunt, la rândul lor, de origină 
străină? Această droaie de геперај fac „educaţia 
patriotică maghiară!“ 

7. LaFăgăraşapare de câtăva vreme o revistă școlară 
ungurească cu numele ,Fogarasmegyei népok- 
tatâs“. О conduce un comitet care constă din ur- 
mătorii reprezentanţi ai tuturor seminfiilor: Dr. Rad- 
vâny Ferenc, Dr. Szeremley Csâszâr Akos, Daminné 
I. Margit, Katona Mârton, Kiss Károly, Kodrea Gyórgy 
(care iscálegte românește: George Codrea), Rákoci 
Ferenc, Riedinc Vogel Emma, Rosenfeld József, 
Csokán György, Girgásch Dezső, Matlák József, 
Mátyás 11165, Popp Oktávián, Recker János, Szabó 
Ferencz şi Zöld Domokos. 

Această továrágie pistrifá dă celor 90, de Români 
din ţara Oltului, educaţie patriotică! Și ca icoana să 
fie completă, mai trebuie amintit că Redacţia revistei din 
chestiune o poartă în lunile Ianuarie, Martie, Maiu, 
Septemvrie şi Noemvrie Râkoci Ferenc, iar în lunile 
cu soț ale anului Kodrea György. Cum s'ar zice: 
dorobanţi cu schimbul. (Kodrea Gyórgy e şi autorul 
unui Abcdar fonomimic românesc, înaintat spre 
premiare „Academiei române“ !). 

8. Un Maghiar cu numele Kunfi Zsigmond po- 
vesteşte în cartea sa: Népoktatásunk biinei 
(Budapesta, 1908) următoarele: „Invăţătorul unei şcoale 
nemaghiare cercetată de Șvabi, povesteşte la 16 Martie 
intro societate, la ce rezultate frumoase a ajuns el 
prin activitatea sa. La 15 Martie s'a ținut o serbare 
şcolară. La sfârşitul acestei serbări a adresat direc- 
torul şcoalei următoarea întrebare elevilor cari au făcut 
roată în jurul tui: Nos” fiúk, mit tudtok ti a németróI?" 
(Ei, copii, ce ştiţi voi despre Neamţ?), la ce copiii au 
răspuns cu toții în cor: „Mégis hunczut a német“ (tot 
e migel Neamful!). | 

9. Inspectorul școlar a! comitatului Hunedoarei, 4-1 
Dénes Kâroly, Slovac maghiarizat, consideră ca un 
merit al său că, dela 1907 până la 1911 a reuşit să 
închidă în comitatul pus sub^controla' sa, 135 de şcoale 
românești, ridicând în locul lor vreo 20 de scoale un- 
gureşti. „Atâia am ajuns — zice d-sa întrun articol 
publicat în Hunyadmegyei Almanach ре 1911 — 
în acest scurt timp, că în acele comune în cari func- 
fioneazá scoale de stat, concepția poporului (român! 
N. A.) intră pe încetul în ideea imperiului ma- 
ghiar, o priveşte cu ochi buni şi se simte bine în- 
tránsa si printrânsa“. 

lată câteva documente despre ce insemneazá în 
Ungaria educaţia „patriotică“. О. Sima, 


[=] 


www.dacoromanica.ro 


Nrul 13, 1912. 


Istorie. 


O sută de ani dela nașterea directorului 
Gavriil Munteanu. 


Profesorii si studenţii gimnaziului nostru din Braşov 
au făcut un lucru bun şi folositor pentru educaţia ti- 
nerimii, prăznuind cu evlavia cuvenită împlinirea unui 
secol dela naşterea directorului Gavriil Munteanu, care 
a fost unul dintre cei mai de valoare scriitori şi băr- 
baţi de școală ai epocei lui Șaguna. 

Născut în Vingard la 1812, după terminarea stu- 
diilor în Alba-lulia și Cluj, О. Munteanu a trecut їп 
Тага Românească, unde a funcționat timp de 14 ani 
ca profesor la seminarul din Buzeu si la cel din Râmnic. 
Întors la 1848 în Ardeal, a luat şi ei parte la unele 
dintre acţiunile politice ale anilor 1848—1850. 

Pregătirile şi firea lui îl indrumau însă mai mult 
spre o activitate culturală, decât spre cea politică. În 
toamna anului 1850, deodată cu înființarea gimnaziului 
din Brașov i s'a oferit aci frumos teren de muncă. 
Timp de două decenii ca profesor şi director a des- 
fășurat, în interesul acestei şcoale, o activitate deo- 
sebit de zeloasă şi binefăcătoare, aşa încât marele 
Șaguna se simţiă la 1856 indemnat a-l! apreciă pe 
Munteanu ca pe „un bărbat harnic, procopsit, 
înțelept și străduitor în diregătoria sa“, 
spunând, că dacă Braşovenii au făcut mare bine gim- 
naziului cu bani, G. Munteanu i-a făcut mare bine 
cu învăţătura și înţelepciunea sa, dacă Braşo- 
venii au dat trup gimnaziului, Munteanu i-a dat 
suflet. 

Pe lângă activitatea sa de profesor şi director, G. 
Munteanu a înzestrat literatura noastră cu o serie in- 
treagă de scrieri literare, pedagogice, religioase şi 
istorice.?)) A fost și călduros sprijinitor si colaborator 
al foilor române din Brașov şi al „Telegrafului Ro- 
тап“ din Sibiiu. În coloanele „Teiegrafului“ găsim la 
inceputul anului 1861 si câteva versuri ocazionale din 
condeiul lui G. Munteanu. 

Ca profesor și director eră călăuzit de principii 
pedagogice sănătoase şi luminate. Cultivarea senti- 
mentului religios şi naţional eră pentru Munteanu scopul 
de căpetenie al educației în gimnaziu. Rolul limbei 
materne în învățământ îl apreciază in termini, cari 
merită şi azi cea mai serioasă luare aminte din partea 
tuturor. „Limba maternă — scrie M. întrun studiu 
pedagogic al său — este organul, prin care se con- 
servează şi se propagă tradifiunile părinteşti seculare 
din generaţiune in generafiune; ea este mediul, prin 
care se {їп şi se strâng legăturile între tată şi fiu, între 
familie si seminfii, între seminţii şi naţiune, între bi- 
serică gi creştini; ea este semnul cel mai caracteristic 
al unei naţiuni, unica condi[iune fundamentală a na- 
ționalităţii; ea este apărătoarea şi scutul datinilor şi 
a tot ce face pe o naţiune să fie atare. Aceasta este 

aga de adevărat, că acei părinţi, cari dintr'un calcul 


*) Vezi înșirarea lor la d-i A. Bárseanu: Istoria 
$coalelor centrale române gr.-or. din Bra- 
şov, pag. 588—589. 

greşit — că adecă copiii săi să se pomenească mari 
deodată cu mai multe limbi — sau dintr'o mândrie 
falsă — că, ai Doamne, lumea îi va crede îndată a 
fi de o origine mai nobilă, dacă ii va auzi cá vorbesc 
in casă-le o limbă а străinului, ce râde de degertà- 
ciunea lor — cresc pe copiii săi intr'o limbă sau alta 
de modă, ii instrăinează nu numai de corpul naţiunii, 
ai căreia membrii devotați ar trebul să fie, ci gi de 
legea, in care s'au botezat, chiar şi de sânul náscá- 
torilor lor. Nu e apoi nici o mirare, cà din niște copii 
astfel scălciaţi, fie ei maghiarifi, nemţiţi, franţuziţi, gre- 
cifi, tătăriţi, iese in fine acel soiu de oameni necali- 
ficabili, ce le zicem renega[i, cari se fac gi sunt mai 
cumpliţi inimici ai mamei naţiuni și biserici in toţi 
timpii și decât înşişi străinii cei mai nedumeriţi şi 
neîmpăcaţi, încât aceasta a ajuns de proverbiu: ca 
să te ferească Dumnezeu de cregtinul turcit si de 
omui desromânit.“ 

În cele următoare publicăm câteva fragmente din 
corespondenţa lui Gavriil! Munteanu cu Şaguna. Se vede 
din aceste fragmente pe de o parte greutatea situa- 
еі materiale, in care se айа Munteanu, cu lefgoara 
lui de 5—600 fl. anual, iar pe de altá parte solicitu- 
dinea lui Saguna de a creà pe sama vrednicului di- 
rector dela Braşov o situaţie mai favorabilă. Este, de 
sigur, a st mulţumi lui Şaguna, că О. Munteanu n'a 
părăsit gimnaziul din Braşov nici în 1855, nici cu un 
an mai târziu, când eforia ii și primise întrun rând 
dimisia, dar la stăruințele lui Șaguna!) il induplecă 
iarăş să rămână. Astfel a rămas О. M. la conducerea 
acestui gimnaziu până la moartea sa intámplatà їп 
1869, când i-a urmat apoi alt director tot atât de erudit 


şi vrednic: Dr. 1. Mesofá. Dr. 1. Lupaș. 


Gavriil Munteanu cátrá Saguna. 
,Ecselenfá! 


Várul Aron cu puţin inainte de plecarei la Теага 
întrun ráspuns ce mi-a dat între altele imi scrie: că 
уйпа odată vorba de mine Ecselenţia Voastrá си 
acea ocaziune V'afi fi îndurat a Vă dechiara: că dacă 
eu ag primi asuprá-mi redac(iunea ,Telegraíului" şi 
două oare de prelegere in institutul pedagogic, mi 
Sar chezășui 1200 fl. m. c. si cuartir gratis pe an. 

Nu știu, până in câtu vor fi esacte aceste ce mi scrie 
Aron. Eu din partemi, deşi mi se propune oficios din 
partea ministeriului de învățământ din Moldova, ca 
să primesc catedra de ştiinţele naturale în 4 clase in- 
ferioare ale Gimnasiului de acolo cu 3—4 oare pe zi, 
pe lângă o remuneraţiune anuală de 8000 Lei sau 
216 ? în m. austr. sau 1360 fl. m. c., viaticu, perspectivă 
de înaintare şi drept de pensiune, totug sătul fiind de 
băjenii şi vrând a'mi căpăta un asil, acestor favorabili 
condițiuni asi prefera condi(iunile arătate de Aron. 

Cu adâncă supunere rog dar pe Ecselenfia Voastră, 
ca să binevoiţi a Vă arăta indurátoarea Voinţă in 
privința aceasta, ca să mă pot regula. 

Al Ecselenţii Voastre 

Braşov, 1 Aprilie 1855. prea plecatu 
G. Munteanu“, 


1) Cf. A. Bárseanu.o. c,.pg. 288—9... 

Răspunsul lui Şaguna: 


„Cu mare indestulare am înţeles din scrisoarea-ti 
de supt 1 Aprilie a. c. cá DTa eşti gata a primi о 
catedră in Institutul diecesan pedagogico-teologic si 
redacţia Telegrafului român supt condițiuni favorabile. 
Mai nainte de toate observez, că îmi pare rău, că 
DTa din pricini Tie-ti cunoscute ne fiind starea-ţi 
de astăzi indestulátoare ai de gând a primi altă slujbă, 
fie aceea şi în ţară streină. Drept e, că am spus Dlui 
Aron, ca să-ţi scrie, ca dacă stai pe lângă gândul ce 
i-ai împărtășit lui, ca adecă să schimbi stareaţi de 
acum cu alta — să nu părăsești Patria, ci să primeşti 
Slujbă lângă Episcopia noastră, al cărei fiiu ești şi 
DTa şi eu pot să te aplic de profesor cu 300 fl c. m. 
până la regularea lefilor profesorale si totdeodată de 
redactoriu al Telegrafului cu 800 fl. c. m. sau cal- 
culo rotundo 1200 fl. c. m. de cuartir n'au fost vorbă, 
căci nu are Episcopia spre dispoziţie case de lácuinfe. 
(Trebue să mărturisesc, că eu ag fi odihnit, când DTa 
ai primi ofertul acesta.) Deci Te poftesc pe DTa, ca 
fără întârziere să mă inştiinţezi despre hotárirea[i. 

Cu binecuvântare arhierească fiind 

Sibiiu 4 Aprilie 1855.“ 


La aceeasta G. Munteanu răspunde cá nu se 
poate hotări până la sfârşitul anului şcolar, când speră 
că Șaguna îi va onoră cu prezenţa. Apoi urmează: 


„Până atunci pociu dechiara, că chiar gi fără cuartir, 
despre care puntu fuiu informat neecsactu, condiţiile 
încă tot rămân destul de favorabile. La cari se mai 
adaogă şi împrejurarea, că fiind negtine aproape de 
tipografia diecesană, sub egida Ecsclenfiei Voastre аг 
putea lucra cărţi scolastice după principiile mai nouă, 
de care cred, că au lipsă școalele poporale ale Bise- 
ricei noastre. 


Al Ecselenţiei Voastre prea plecatu 


G. Munteanu.“ 


Adresa de mulțămită a corpului profesoral din Brașov 
cătră Șaguna pentru darui de 4000 fi, făcut de acesta 
la a. 1846. 


„Esselentia! 


Meritele Esselentiei Tale pentru Tron si întreaga 
Împărăţie, pentru Biserica noastră cea ortodossa şi 
pentru toată națiunea romana, recunoscute de Maje- 
statea Sa, dreptul nostru Principe şi Domn, binecu- 
vântate de vocea Bisericei noastre şi lăudate de tot 
românul cu inima lu loc, sunt atât de multe și mari, 
încât darul cel mai nou, cu саге ați surprins gimnasiul 
nostru — unul și el din productele câştigate supt pro- 
videnţiala arhipástorire а Esselenţiei Tale şi a ingri- 
jirii cei neadormite — corpul profesorale nu scie unde 
să-lu numere şi cum să-iu cualifice. 

Asia, Esselenţia, dupăce afi condus nauea naţiunii 
noastre printre scila şi caribde cu mâna de cârmaciu 
cercat şi ager la limanul unde strămoșii nostrii nice 
in speranjia cea mai sauginia nu asceptau a ajunge; 
dupace aţi restavirit pe Maica noastră Biserică in strá- 

moşeasca ei moștenire neprescriveră, din care o sco- 
sese neadorniijii ei inimici, pe lângă atâtea fundaţiuni 
scolastice şi bisericești, ce le-aţi intemeiat ca din ni- 
mica: apoi veniţi acum de mai cumpăraţi şi o casă 
în Brasiovu in preţ de 4000 fl. din cassa privată a 
Esselenfiei Tale, cu acel scop ca să fie locuinfia pentru 
tofi timpii a directorelui gimnasiului román ortodossu 
orientale din Brasiovu. 

Ar trebui, Esselenţia, să scrimu o carte întreagă, 
când am vrea să apretiuim dupre cuviintia toate faptele 
cele mari în toate direc(iunile ale Esselentiei Tale. Ci 
pánà atunci corpul profesorale marturisegte, cá nu scie 
cum sa gi esprime mai conform profunda sa recuno- 
scintia pentru tot binele, ce l'ati făcut în Biserica și şcoala 
noastră, de când Pronia D-dieascá Te-a dăruit bise- 
ricei şi naţiunii noastre, decât promitiendu solenelu şi 
cu aceasta: că va nisui din toate puterile sale a sa- 
tisface așteptării, ce aveţi drept a pune in chiamarea 
sa cea grea şi pucinu apretiuita de viogu — de a con- 
duce tenerimea noastră studioasă astfel, ca pe langa 
apropiarea scientei, sa invetie si a si iubi mai presus 
de toate Biserica părinţilor săi si natiunea, si a fi intre 
toate cercustările credintioasa Principelui şi Domnului 
Tierei sale, crediendu tare ca numai asia va cores- 
punde elu la intentiunile Esselentiei Tale, celor per 
esselentiam loiali, bisericesci si nationali. 

Ai Esselentiei Tale. 

Brasiovu 2 Noemvre 1864 s. v. 

pururea devotați fii sufletesci: 
G. I. Munteanu m. p. directore; Dr. І. Mesiota m. p. ргої.; 
luonu lonasiu m. p. prof. gimn.; loan Lenger m. p. prof.; 
D. Almasianu m. p. prof. gimn.; V. Oroianu m. p. proi.; 
Dr. Vasilie Glodariu m.p. prof. gimn.; |. Moldovanu m.p. 
profesor; Dr. George Petreanu m. р.“ 


Ráspunsul lui Saguna: 

,Hartia D-voastre din 2-lea ale curg. o am primit 
cu mângăere, in care amintiţi cumpărarea unei case, 
făcută prin mine pe seama cuartirului respectivului 
Directoru al Gimnasiului nostru național confesional 
in Brasiovu. 

Însă mângăerea mea nu se reduce la litera, ci la 
spiritul acela luminat al hártiei DVoastre, care au 
produs pe acea literá, cáci eu sunt servitoriul legii 
cei noue si a spiritului, dar nu si a literii ei — II. Cor. 
Ш. 6 — pentrucá ce foloseşte litera, dacă n'are spirit; 
prin urmare dacă litera schimbácioasá poate fi mă- 
rită, cu cât mai mult spiritul cel netrecătoriu al ei? 

Prospect avem, că curând vom aveă mai mulți în 
fruntea trebilor bisericesci spre mângăerea naţiunei; 
cu cutediu a adaoge, ca dorescu din suflet, ca aceia 
să fie pátrungi în înălțimea pusefiunei loru bisericesci 
de асе! adevăr, că chiemarea lor, ca și a mea, este 
de a fi, înainte de toate, Părinte; de Părinţi are lipsă 
neîncungiurată паја noastră cea mult cercată. Să fie 
avut Părinţi in şi afară de Biserică, n'aru fi devenitu 
în toate la sapă de lemn! Fiţi Domniloru! acum frați, 
fraţi buni între sine si iertători unul altuia, ca паја 
apoi să Ve recunoască și de Părinţii sei! 

Sibiiu, 17 Nov. 1864.* 


TIPARVL LUI W. KRAFFT ÎN SIBIIU. 

